text:
Memòria a atzessu casuale
Sa memòria a atzessu casuale (connota comente RAM, acrònimu de s'inglesu Random Access Memory, in contrapositzione cun sa memòria a atzessu secuentziale), est unu tipu de memòria volàtile caraterizada dae su permìtere s'atzessu diretu a cale si siat indiritzu de memòria cun su matessi tempus de atzessu.
Funtzionamentu[modìfica | modìfica su còdighe de orìgine]
In sa memòria RAM sunt copiados (carrigados) is programmas chi su protzessore depet esecutare e is datos chi custos depent impreare. Una borta chi su programma est serradu, sas mudas fatas, si no sunt sarvadas in su discu tèteru o subra àtera memòria non volàtile, ant a èssere pèrdidas.
Pro sas caraterìsticas suas, sa RAM est impreada comente a memòria primària in is elaboradores prus comunos.
Su tipu de memòria a atzessu casuale prus comunu, oe in die, est a istadu sòlidu, a letura-iscritura e volàtile, ma sunt memòrias a atzessu casuale sa majoria de is tipos de ROM (memòria a sola letura), sa NOR Flash (unu tipu de memòria flash) e vàrios tipos de memòrias informàticas impreadas a su printzìpiu de s'informàtica e oe non prus impreadas, comente sa memòria a nùcleu magnèticu.
S'acrònimu RAM (non su tèrmine "memòria a atzessu casuale") tenet fintzas unu segundu sentidu prus restrintu, ma oe in die prus difùndidu, chi identìficat sas ischedas fìsicas chi benint installadas in is elaboradores de oe (bide mòdulos DIMM, SIMM, SO-DIMM).
Su tzircùitu chi permitit de ammentare unu bit de datos ddi narant tzella. In antis de pòdere iscrìere o lèghere datos in sa memòria, unu grupu de tzellas depet èssere isseberadu. Custu benet fatu aplichende signales elètricos a unas cantas lìnias de indiritzu. Unu grupu de tzircùitos multiplexer e demultiuplexer sunt impreados pro ativare is tzellas chi currispondent a s'indiritzu isseberadu.
Tipologias[modìfica | modìfica su còdighe de orìgine]
SRAM[modìfica | modìfica su còdighe de orìgine]
In sa SRAM, acrònimu de Static Random Access Memory (RAM istàtica) ogni bit est costituidu dae unu Flip-Flop de tipu D.
Cunsentint de mantènnere sas informatziones pro unu tempus infinitu, sunt meda lestras e consumant pagu energia. Sa netzessidade de impreare medas cumponentes, però, ddas faghet gastosas, prus mannas e cun un'iscassa càbida.
Pro is caraterìsticas issoro, sunt a parusu impreadas pro is memòrias cache.[1]
DRAM[modìfica | modìfica su còdighe de orìgine]
In sa DRAM, acrònimu de Dynamic Random Access Memory (RAM dinàmica), ogni bit est costituidu dae unu transistor e chi separat unu cundensadore, chi mantenet s'informatzione.
Pro neghe de s'isulamentu non perfetu, su cundensadore si iscàrrigat, tando a pustis de pagu tempus su cuntentu suo bessit inaffidabile. Est netzessàriu duncas a ddu torrare a carrigare in antis chi custu acontessat. Custa operatzione est narada "refriscamentu" (refreshing). Custa operatzione est esecutada dae unu tzircùitu internu a sa memòria etotu. Custu rechedet unu gastu de energia prus mannu e faghet sa memòria prus lenta, ca mentras su refriscamentu est esecutende, no est possìbile a dda lèghere. Is memòrias sunt bastante fidadas, pro ite s'ispissu a ogni riga de sa memòria est assotziadu unu bit de paridade, chi cunsentit de individuare errores sìngulos a s'internu de sa riga, opuru una sèrie de bit, chi gènerant unu còdighe de Hamming, chi cunsentit de individuare e curregire errores sìngulos e individuare errores dòpios.
Pro ogni tzella ddoe at unu nùmeru bàsciu de cumponentes, isceti unu transistor imbetzes de is ses de sa SRAM chi permitent de otènnere una capatzidade arta de su dispositivu, una rechesta bassa de potèntzia e gastos reduidos. Sunt duncas impreadas s'ispissu pro sa memòria printzipale de su sistema.[2]
SDRAM[modìfica | modìfica su còdighe de orìgine]
S'ispissu saldada in unu mòdulu de tipu DIMM, est a parusu impreada comente a memòria printzipale de sos Personal Computer de tipu Pentium e imbenientes.
Esèmpios:
- SDR SDRAM: indicat sas memòrias originàrias SDRAM. Cun s'evolutzione tècnica, custu tipu at pigadu su sufissu SDR, est a nàrrere Single Dada Rate, pro ddas diferentziare de sas SDRAM imbenientes cun controllore DDR. Su single dada rate indicaiat s'atzetamentu de unu cumandu e su trasferimentu de 1 faeddu de datos pro tziclu de relògiu (a parusu, 100 e 133 MHz).
- DDR SDRAM
- DDR2
- DDR3
- DDR4
- SODIMM: de notare chi su formatu SODIMM no cuntenet semper memòria SDRAM.
Impreos[modìfica | modìfica su còdighe de orìgine]
Gerarchia de memòria[modìfica | modìfica su còdighe de orìgine]
In medas sistemas informàticos sa memòria est organizada comente a gerarchia. Custa organizatzione est de importu mannu, ca podet fàghere una diferèntzia manna in is prestatzionis de su sistema.
Is bator livellos tìpicos sunt:[3]
- Internu - Registros de su protzessore e cache
- Primària - sa RAM de sistema
- Segundària - Memòria de massa (discos fissos e àteros dispositivos) in lìnea
- Memòrias esternas de massa
In custu modellu generale, sa memòria a atzessu casuale est impreada pro is primos duos livellos. Sa memòria primària est bèndida comente a mòdulos de dimensione reduida, fàtziles de montare in s'elaboradore e de cambiare, in casu de netzessidade.
Àteros impreos[modìfica | modìfica su còdighe de orìgine]
Discu RAM[modìfica | modìfica su còdighe de orìgine]
Unu discu RAM (o discu virtuale, connotu comente a RAM disk puru) est una portzione de RAM impreada comente chi esseret unu discu fissu, cun s'avantàgiu de tènnere prestatziones in letura e iscritura meda prus artas, cun tempos de atzessu prus lestros. Unu discu de custu tipu est volàtile: su cuntentu chi no est copiadu in unu suportu permanente est pèrdidu cando su sistema est istudadu. Podent serbire pro atividades diferentes, pro esempru pro sa creatzione de archìvios temporàneos o fintzas pro s'installatzione de unu sistema operativu.[4]
Frecuèntzias a cunfrontu[modìfica | modìfica su còdighe de orìgine]
Sa memòria iscàmbiat dados cun sos àteros cumponentes pro mèdiu de su bus, chi tenet una frecuèntzia operativa sua de base, a mùltiplos de 33 MHz, gasi comente sa memòria e su protzessore. Sos tres cumponentes andant sincronizados in unu mùltiplu de sa frecuèntzia de base de su bus. Sa frecuèntzia interna de relògiu de sa memòria diferit de sa frecuèntzia de su bus de E/I de su mòdulu, chi est sa de s'interfàtzia intra su mòdulu etotu e sa piastra base.
In sa tabella a suta est possìbile bìdere sas frecuèntzias operativas de is tipos vàrios de mòdulos de memòria; si faghet riferimentu a is istandard impreados dae sos produtores e non a cussos istandardizados dae su JEDEC isceti:
DDR (2002)[modìfica | modìfica su còdighe de orìgine]
DDR2 (2004)[modìfica | modìfica su còdighe de orìgine]
DDR3 (2007)[modìfica | modìfica su còdighe de orìgine]
DDR4 (2018)[modìfica | modìfica su còdighe de orìgine]
Notas[modìfica | modìfica su còdighe de orìgine]
- ↑ Tanenbaum, Andrew S. e Austin, Todd, Architettura dei calcolatori : un approccio strutturale, 6. ed, Pearson, 2013, p. 187, ISBN 9788871929620, OCLC 928913777. URL consultadu su 2 cabudanni 2019.
- ↑ Tanenbaum, Andrew S. e Austin, Todd, Architettura dei calcolatori : un approccio strutturale, 6. ed, Pearson, 2013, p. 187, ISBN 9788871929620, OCLC 928913777. URL consultadu su 2 cabudanni 2019.
- ↑ Toy, Wing e Zee, Benjamin, Computer hardware/software architecture, Prentice-Hall, 1986, p. 30, ISBN 0131635026, OCLC 12663942. URL consultadu su 10 cabudanni 2019.
- ↑ Tanenbaum, Andrew S., 1944-, Operating systems : design and implementation, 3rd ed, Pearson/Prentice Hall, 2006, ISBN 0131429388, OCLC 61859929. URL consultadu su 9 cabudanni 2019.


c: text/html

text:
Ruben, su pipiu cun duas mamas e duos sambenados. Su minoreddu l’at illieradu a Bartzellona su 3 de austu sa napoletana Daniela chi, pagu antis de su pregiosu eventu, si est cojuada cun sa cumpàngia sua Marta (de genia sarda). A pustis de àere agatadu unas cantas dificultades burocràticas, sa pariga est resèssida a fàghere trascrìere sa nàschida de Ruben in sa comuna de Nàpoli pro nde otènnere sos documentos.
Sa rivolutzione est pròpiu in su tzertificadu lassadu dae s’amministratzione partenopea. Su 30 de cabudanni de su 2015 s’Ufìtziu Istadu Tzivile de sa comuna de Nàpoli at registradu s’atu de nàschida de su piticu Ruben, reconnoschende·lu tzitadinu italianu e insertende in su documentu suo ambas duos sos sambenados de sas mamas. Est su primu casu in Itàlia. Su reconnoschimentu chi acudit a pustis de duos meses de peleas in sas cales Ruben at bìvidu comente “apòlide”: su pipiu nàschidu in Ispània depiat èssere reconnòschidu dae s’Istadu italianu pro retzire assistimentu sanitàriu e passaportu, sende fìgiu de duas italianas.
Oe dae sas duas giajas partit una cramada a sas istitutziones italianas a tales chi “sa detzisione picada dae s’amministratzione comunale de Nàpoli siat de esempru e acunsentat a àteras persones chi bivent sa matessi situatzione de resèssere a otènnere sos deretos pro sos fìgios issoro”.
Fonte Repubblica.it
Custa publicatzione est disponìbile fintzas in: Italian

robotstxt: allowed

filter: keep


text:
Scritta da Maria Teresa Pinna Catte e messa in voce di Tonino Mesina
Annicu fit andande a su cunzau chin su babbu. Ma cada pacos passos si firmabat a annotare carchi cosa: una chicala, una croca, una tilicherta, un’ape…
“Ajò! – nabat su babbu – Si non mi sichis ti podes perdere!”. Su pizzinnu li curriat iffattu, ma… b’aiat tantas cosas de biere!
Custa borta fit una filera de furmicas carrande granos de tridicu. Annicu las cheriat sichire, pro biere comente intraban in sa cala issoro.
Sichi sichi e annota annota, est colau su tempus. Cando su pizzinnu at finiu de sichire sa caminera de sas furmicas at arziau sa conca, ma… su babbu non bi fit plus! […]


text:
Quella scoperta a Monti Prama_di Giovanni Lilliu
In su mesi de gennàrgiu de su 1977, deu, Erricu Atzeni e Pepinedhu Atzori, eus agatau, a Monti Prama in su Finis de Labras, arrogus de istatuas de perda de arena, trabballadas in s’antigoriu de is nuraxis. Fiant a pillu a pillu is istatuas in sa terra fruscia acanta a is istangius, una a pitzus de s’àtera, in disòrdini, coment! ci dhas iant a ghetai apustis de su sciusciu de su templu in su cali fiant istetias postas de is devotus. Eus contau avantzus a su mancia de seti istatuas chi, candu fiant interas, si presentarli in su santuàriu, una acanta a s’àtera, istrantaxas, firmas e impassibili^ unu ispantu po sa genti de insaras.
Su templu, aintru de una bidha cun domus a pinnetas cun d’unu nuraxi insoru, oi totu arrutu, fiat a órdinis de colunnas, a contratura, cun sa grussaria de susu a capitel- lus fatus a sa manera de is picaperderis de s’edadi de is nuraxis. E de custa edadi funt puru is istatuas, traballadas de maistus e cun perda de su logu, chi si lassai inscul- pire cantaganta cun su scrafedhu. Est una perda bianca, modhi, prena de luxi.
Is figuras funt de istatuas prus mannas de sa istatura communa de s’ómini. Cancuna arribbada a casi dus metrus de artesa. Una cosa ispantosa e fora de su sólitu in Sardigna, fintzas a immoi. Duncas: una iscoberta chi at a fai chistionai meda, de nosu e foras de nosu, in sa genti de pinna e in sa burrumballa, po su tempus aici atesu, po s’arti, po su chi fait intendi de sa istoria, de sa sociedadi, de su modu de bivi in is séculus candu su pópulu sardu fiat libberu e indipendenti.
Is istatuas funt in figuras de sordaus o de gherreris, cun is bistiris de distinzioni e is armasi arcus, iscudus, ispadas. S’arreconnóscint coment! e militaris idea- litzaus, ne is calls sa genti bidhiada erois e fintzas divinidadis. Po sa mannàia e po su costu bisòngiat a crei chi dhas ant fata is mannus de su guvemu de su logu, poi- ta parit chi su sistema de insaras fiat a sa moda de s’aristocratzia, poderosa tantu de èssili organizada casi coment! in sa ci- tadi greca (s’antica “polis”). Custu ispricat sa fortza de is sardus de insaras, sa resi- stentzia de su pópulu po séculus e séculus, gherrendi contra is furisteris de dógnia parti e arratza, totus furuncus e terrobadoris de sa terra nosta.
Su gradu de podere e de richesa de cussa edadi de printzipalis fait cumprendi contenti s’arti at pótziu foca! unu puntu e unu valori tantu artu de arrennesci a fàiri instatae- dhas de brunzu, chi funt istetias agatadas a centu e a centu in dógnia logu de sisula. Si bidiat sa finesa de is artistas e s’originali- dadi de sa lingua de sa produzioni, a parti su èssiti documentus de sa vida de dógnia di e signals de is partis diversas de sa sociedadi e de su mundu de sa natura e de s’omini. Ma custas istatuas colossalis funt immoi testimòngius prus crarus de su puntu prus mannu e prus gloriosu tocau de sa Sardigna, candu podiat castiai a is àteras terras de s’Europa e de su Mediterraneu, de uguali a uguali, podiat isfidai is aterus de acanta e de atesu, poita is sardus, insaras, fiant abberu una natzioni.
Po tenni un’idea de s’importantzia de custas figuras de gherreris, de custus castia- doris subhmaus de sa fibbertadi e de sa indipendentzia de sa Sardigna, bisòngiat a biri su èssiti forti, sintzillu e de mascu de is lineamentus de sa faci, sa rigidadi a pesa de su corpus, s’órdini pretzisu in sa giometria de su frorigiu de is bistiris e de is armas. In sa perda, s’arti e sa poesia ant fatu calai sa memòria de su tempus de s’epopea sarda; parit chi siat isculpiu su cantu de s’identi- dadi de is sardus.
Su chi ascurtaus in is immàginis de Monti Prama, de oto séculus prima de nasci Gesucristus, fatas candu in Grècia s’arti de is istatuas fiat ancora pipia, est sa boxi de sa istoria, de sa beridadi de sa Sardigna: candu su pópulu guvemada po contu suu, in autonomia in su sentidu schetu de su fuedhu, sentza de si lassai cumandai de nisciunus, ne a intra ne a foras. Sa balen- tia de su pópulu sardu non timiat, in poderi, cussa de is àteras pópulus grecus e de s’Orienti cun is calls teniat relatzionis de cumérciu. Però sa natura sua fiat e abarrat diversa; su ispiritu, sa matèria de sa istoria de is sardus non si donant a nisciunus, totu cosa de issus.
Qusta diversidadi de sa natura nosta non deus pérdia ancora, mancai s’iant posta su pei apitzus po séculus e séculus is intregau a su dimóniu, furisteris e serbidoris sardus de is furisteris, ladronis e tiàulus de mari e de terra.


text:
Ultime notizie pubblicate
I CREATIVI SARDI VESTONO I NUOVI CANNONAU OLIANAS
NORBELLO SI CANDIDA A DIVENTARE IL POLO DEL FUMETTO NELL’ISOLA
L’ANIMAZIONE MADE IN SARDINIA PER LA CAMPAGNA CONTRO IL BULLISMO
SINGOLARE FEMMINILE, L’ARTE CONTRO LA VIOLENZA SULLE DONNE
COME SI FA UN VIDEOGAME? UN CORSO DELLA SARDEGNA FILM COMMISSION
CHIUDE LUCIDO FESTIVAL 2022 CON OLTRE MILLE PERSONE COINVOLTE
VINO, SI INVESTE NELL’ISOLA E SI PREDILIGONO I VIGNETI SULLA COSTA
DUE STATUE DI COSTANTINO NIVOLA ALLA PINACOTECA NAZIONALE DI SASSARI
‘ORIGINALIA’, A NORBELLO LARGO AI FUMETTI CON IL MIDI E BEPI VIGNA
VINO, OLIANAS PRESENTA I DUE NUOVI CANNONAU VESTITI DAGLI STUDENTI IED
LE PASTICCERIE DI SARDEGNA PREMIATE NELLA GUIDA 2023 DEL GAMBERO ROSSO
PER LA PRIMA VOLTA IN SARDEGNA I DISSUASSORI CHE DIFENDONO IL MARE DALLA PESCA A STRASCICO
L’IMPRENDITORE CHE AMÒ L’ARCHEOLOGIA, A CARBONIA SI RICORDA VITTORIO PISPISA
LUIGI BERGERETTO DI IL FUOCO SACRO CONQUISTA LA SESTA STELLA MICHELIN IN SARDEGNA
MENS SANA IN CORPORE MIGRANTIS, PRESENTATO IL PROGETTO
FONDAZIONE MONT’E PRAMA, ECCO IL CALENDARIO DEGLI EVENTI DEL 2023
ROMBO DI TUONO È SUL GRANDE SCHERMO: IL FILM DI MILANI DEDICATO A GIGI RIVA
NEL NOSTRO CIELO UN ROMBO DI TUONO: IN SARDEGNA IL DOCUFILM SU GIGI RIVA
GUIDA MICHELIN, LA TRATTORIA MARGHERITA DI ARBOREA È L’UNICA NOVITÀ PER LA SARDEGNA
In Serdiana sa prima editzione de Serdian’art, fèstival de s’arte e de s’artesania
Sàbadu 18 e domìnigu 19 de nadale s’allumant sas lughes de Serdian’art, sa prima editzione de su fèstival de s’arte e de s’artesania de Serdiana. Una manifestatzione chi si movet intra de su connotu e s’annoadura, pro avalorare sas cosas bellas e is iscusòrgios de s’artesania artìstica e de s’arte de cussa cussòrgia. Ant a èssere duas dies dedicadas a mannos e minores pro torrare a iscobèrrere e bìvere paris emotziones, sabidorias e sabores de su tempus passadu. Cuncordada dae s’Amministratzione comunale de Serdiana cun s’agiudu de Video Vision e de su tzìrculu de leghidores ‘Miele Amaro’, Serdian’art naschet dae s’addòbiu cun una cambarada de artistas de sa bidda e tenet sa tarea de si fàghere unu riferimentu pro su mundu de s’arte e de s’artesania. Su programma ricu de su fèstival cumentzat a sas tres de sàbadu 18 de nadale cun s’inauguratzione de sa mustra cuncordada in sas salas de su Tzentru de acumonamentu sotziale chi at a acasagiare sas creatziones e sas presentadas a bolu de batòrdighi maistros nòdidos de s’artesania e de s’arte, paris cun sos traballos fatos dae sos artistas giòvanos de su tzentru sotziale. Intra de sos artesanos s’ischerant sos nùmenes de Luigi Pitzalis, miradore de sa cultura de sos ramenajos, Alessandra Floris de Su strexu de fenu e Paolo Pittiu, ebanista, maistru de oro, progetadore chi in su tempus at torradu a pensare s’arte sarda de sas prendas isparghende-la in totu su mundu. Intra de sos artistas Serdian’art acasàgiat a DNA (Fernando Altea), iscultore impinnadu in su sotziale e atentu meda a su raportu intra de s’òmine e s’ambiente; Pino Asunis, iscultore de linna de ghinìperu e de olia; Heim (Andrea Altea), artista cuntzetuale chi s’ischerat pro s’annoadura in sa chirca de materiales e solutziones artìsticas; s’artista de su filu Elisa Congiu (chi cun is fainas suas de tessìngiu est capatza de creare òperas ammajadoras); Salvatore Dessì, creadore de personàgios de sa cummèdia de s’arte fatos de cartapista. A.I.G. Attività realizzata col contributo della Regione Sardegna – IMPRENTAS 2020-2021. LR 22/2018, art22
Share on facebookFacebook
Share on twitterTwitter
Share on linkedinLinkedIn


text:
Definition Definition
Synonyms e antonyms Synonyms e antonyms
Idioms Idioms
Sentences Sentences
Surnames and Proverbs Surnames and Proverbs
Scientific Terminology Scientific Terminology
Etymon Etymon
Translations Translations
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
percossàre , vrb: precossare Definition
pigare a cropos, atripare, cúrrere aifatu po iscúdere; peleare, pistare a trebballu, a malu passare; agatare a unu faendho dannu; pònnere in pentzamentu
Synonyms e antonyms
atormentai,
atripai,
magiare,
pistae
/
segudare
2.
si ndh'est ghiradu ca no bi la faghet prus a percossare in sos montes ◊ l'ant àpidu percossadu, rutu dae cadhu, sambenendhe ◊ s'ódiu at iscuriadu s'ànima in dogni percossadu ◊ si mi essint a gherrare manu manu, de fogu los percosso! ◊ rutu a terra de botu, in mesu a ruos fia percossadu
3.
si ti percossat su mere, ca che li ses furendhe sa cosa!…◊ mi che fint sempre furandhe fiados, finas chi l'apo percossadu, su fraitzu!
4.
custos fint sos pessos chi percossaiant su pisedhu.


text:
ascugiàre, ascujàre , vrb Definitzione foedhare a unu a iscúsiu, a manera chi no dhu potzant intèndhere is àteros, po no istrobbare o po segretu / su pps. ascujatu bolet nàrrere fintzes cuau Sinònimos e contràrios cuscujinare, iscusiare, pispisai Frases pensendhe a sa risposta de mi dare, si sunt ascugiadas ◊ a unos a unos sos istudiantes si ascujant e comintzat a s'ispàrghere sa voche ◊ si ascujat s’amicu e li pedit una pudhirichedha de sartitza 2. manteniat sos secretos ponennechelos in sa conchedha prus ascujata de su coro Tradutziones Frantzesu chuchoter Ingresu to chime in softly Ispagnolu hablar en voz baja Italianu interloquire sottovóce Tedescu leise sprechen.
barbatàre 1 , vrb: barbutai, borbotai, borbotare, brabatai, burbatare, burbutai, burbutare Definitzione istare naendho a murrúngiu, nàrrere cosa coment'e chesciandhosi Sinònimos e contràrios abbrabugliai, brocoai, imprabastulare, morrugnare, muciai, mulmutare, musci, smusciai, traganzare, trepedhare, tzuniare Ètimu itl. Tradutziones Frantzesu grogner, grommeler, bougonner, chuchoter Ingresu to grumble, to mumble Ispagnolu refunfuñar, musitar, bisbisar Italianu brontolare, borbottare, bisbigliare Tedescu murren, brummen, murmeln, flüstern.
bischigliàre , vrb: bischiliare, bischilliare Definitzione istare a su pisibisi, foedhare a iscusi, erríere Sinònimos e contràrios abbrubudhai, frofoai, ischigliare, ischiglionare, mamughiare, pispisai, sbrufare, sbrufulai, strichidhai Frases sas duas pisedhas faedhaiant cun ispíritu, lieras e chena timorias, atzetendhe de bischiliare Ètimu itl. bischizzare Tradutziones Frantzesu chuchoter Ingresu to whisper Ispagnolu cuchichear Italianu bisbigliare Tedescu flüstern, wispern.
frofoài, frofroài, frofrobài, frofrolài , vrb Definitzione si narat de sa moida chi faent s'abba e mescamente cosas cagiadas coendho candho ndhe faent essire coment’e bubburucas de vapore; in cobertantza, su istare a chistionedhu agiummai a iscúsiu / frofrobai cun sa fantasia = cúrrere cun s'immazinassione, cun su pessamentu Sinònimos e contràrios abbrubudhai, chischisiai, ischigliare, ischiglionare, iscusietare, mamughiare, pispisai, sbrufare, sbrufulai, strichidhai Frases s'àcua est frofroendu 2. su dotori iat aprapau su pipiu frofrobendu fuedhus chi nisciunus cumprendiat ◊ ita seis frofrobendu asuta asuta: no fiaus de acórdiu cantu si depia giai? 3. dhis frofrobàt sa fantasia sena de riparu ◊ is arregordus frofrolant e ndi essint de is perevundus de sa memória Tradutziones Frantzesu chuchoter, grommeler Ingresu to talk in a low voice, to moan, to whisper Ispagnolu cuchichear, refunfuñar Italianu bisbigliare, parlottare, mugugnare Tedescu murmeln.
iscusiàre , vrb Definitzione foedhare a unu a iscusi, a manera chi no dhu potzant intèndhere is àteros, po no istrobbare o po segretesa Sinònimos e contràrios ascugiare, chischisiai, cuscujinare, iscusietare, ispibisai Frases si sunt iscusiaos tra issos ◊ candho s'ànima nostra s'imbrinucat, Deus si acúrtziat a nois pro iscusiare ◊ iscusiadu s'at a donzi cane isterzari chi inoghe at apedhadu ◊ si fint iscusiaos e aiant ordiu su de fàchere Ètimu srd. Tradutziones Frantzesu chuchoter Ingresu to whisper Ispagnolu musitar, bisbisear Italianu bisbigliare Tedescu flüstern.
mummucàre , vrb: mummuchiare, mumughiare Definitzione cantare a mummucu, chentza artzare sa boghe e chene fàere intèndhere bene is foedhos, fàere una genia de sonu sighiu, fintzes nàrrere cosa a murrúngiu Sinònimos e contràrios mulmutare, pispisai / morrugnare Frases cantant sas feras, apedhant sos canes, mummúchiat cada casta de errebios (L.Loi)◊ no est tirandhe prus aeredha, mancu bentu de susu chi néchidat sas chessas mummuchiandhe in frunzas ◊ intendhimus rios e montes mummuchiendhe Ètimu srd. Tradutziones Frantzesu murmurer, chuchoter Ingresu to whisper Ispagnolu susurrar Italianu sussurrare Tedescu summen.
músci , vrb: muscire, mussire Definitzione istare a murrúngiu, nàrrere cosa coment'e chesciandhosi: a logos dhu narant fintzes po assamudare, fàere chellare, citire / pps. múscidu Sinònimos e contràrios muschiare*, pisinzare, smusciai, tzinchidhire Frases tremint is mariposas musciendi me is làntias ◊ oe no muscis mancu apenas: che ses, ma est che candho no che sias! (P.Terrosu)◊ candu seu crocau dèu, guai chi ndi muscit unu! ◊ immoi tocat a dhus portai in pranta de manu, is fillus, e guai chi muscieus! ◊ faghiant sos tribàglios, a tempus bonu e a tempus malu, chena muscire ◊ est osservanno ma sentza mussire foedhu 2. nudha podet muscire sa càdara de sa zente! Tradutziones Frantzesu chuchoter, murmurer, grogner, grommeler, rouspéter Ingresu to grumble, to whisper Ispagnolu bisbisear, mascullar Italianu bisbigliare, brontolare Tedescu flüstern, brummen.
pispisài , vrb: pispisiai Definitzione istare a pispisu, a su pibisibisi a bodheta, a chistionedhu a boghe bàscia bàscia fintzes po chi no dh'intendhat àtere, nàrrere cosa a s'iscúsiu: si narat fintzes de su piulare de is pigionedhos in su niu; betare cosa a ispergiadura Sinònimos e contràrios abbrubudhai, ascugiare, bischigliare, chischisiai, frofoai, ispibisai, pispisinzare, pissinare, spibisai / ispergiare, paspiare Maneras de nàrrere csn: pispisai una pregadoria = pregare a s'iscúsia; pispisiai a unu = dàreli una briga, certaidhu Frases funt chistionendi a iscusi, pispisendu s'allanchimentu chi tenint aintru ◊ fiat pispisendi e narendi brebus ch'iscidiat issa ◊ sa genti afaciada in sa ventana dha càstiat pispisendi 2. a sa magaidraxa pistara dhi at pispisiau unu pagu de tzúcuru e dus istídhius de olliarmanu Ètimu srd. Tradutziones Frantzesu chuchoter Ingresu to whisper Ispagnolu musitar, susurrar, bisbisear Italianu bisbigliare, sussurrare Tedescu flüstern, murmeln.


text:
acadhài, acadhàre , vrb: achedhare 1 Definitzione coment’e pònnere a cuadhu, apitzu de ccn. cosa (in cobertantza fàere siendha, errichire), fintzes pònnere e bastat (e prantare puru), pònnere impare; artzare a pitzu de ccn. cosa o de ccn. logu chi no andhat tanti bene, cun dificurtade / nérbios, cordas acadhadas = postos subràbari Sinònimos e contràrios acadhighinare, alciare, ampiai, aperricare, apicai, apichedhai, apiculai, apilicare, apugiai, atzumentare, pigai 1, pòniri / assentare | ctr. falare Frases acadhare sa padedha, su labiolu a su fogu, a sa tríbide ◊ pro bustare a s'isbramida no acadhat labiolu ◊ su labiolu cun su late si achedhat in sa tríbide a cadhu a fogu e s'iscaldit a 35 grados 2. sa sardina si che achedhat assentada in un'isterzu e si cundhit cun salipone ◊ achedhada sa sedatajola in su canistedhu, cun su sedatu russu si leaiat sa farina a l'isgranzare ◊ cun sa pala de infurrare si che achedhat su pane in su furru ◊ tribàgliant ómines e féminas pro achedhare sa tendha de su circu 3. si ti che acadhas a in cue est suzetu chi ndhe ruas! ◊ nues niedhas che tura s'acadhant in s'aera (A.Spano)◊ sas toncas istant acadhadas in sas naes de sas àrbures, cantendhe a s'intirinada 4. acadhare sa linna in sa chea de su cavone ◊ su Cristos fit in sa rughe cun sos pes acadhados 5. cust'ispiju che l'acadho in su badhiju a cantu mi andhat su bratzu! Ètimu srd. Tradutziones Frantzesu gravir, monter Ingresu to clamber up Ispagnolu encaramarse, trepar Italianu inerpicarsi Tedescu klettern.
apichedhài, apichedhàre , vrb: apicuedhai Definitzione artzare in logu malu, andhare in artziada meda, a in artu Sinònimos e contràrios acadhai, aperricare, aperrociai, apicai, apicocai, apiculai, apilicare, apitzuligare Frases si apichedhat in dónnia logu ◊ mi apichedho a s'iscala ◊ su mari andat e torrat, si apicuedhat in s'arena ◊ mi nci seu apichedhau a una mata ◊ nci fia apichedhada dèu puru a monti ◊ nci apicuedhastis a pícius de is matas de s'ocalitu Ètimu srd. Tradutziones Frantzesu grimper Ingresu to climb (up) Ispagnolu trepar Italianu arrampicarsi Tedescu klettern.
apiculài , vrb: apicurai Definitzione artzare a pitzu de calecunu logu o cosa, a in artu, coment’e apicandhosi ca est logu malu e andhat male, aguantandhosi cun is manos fatas a gànciu Sinònimos e contràrios acadhai, aperrociai, aperricare, aperrintzare, apicai, apicocai, apichedhai, apilicare, apugiai Frases si apículat finas a su cúcuru de su monti ◊ no fait a dh'aciapai aundi si est apiculau a sonai is campanas! ◊ is istaris de Castedhu de susu funt apiculaus in sa costera ◊ custa costera arrata est logu de si apiculai a usu de crabas ◊ is pipius si apículant a is matas ◊ si est apicurau a su muru Ètimu srd. Tradutziones Frantzesu grimper, escalader Ingresu to climb Ispagnolu trepar, encaramarse Italianu arrampicarsi, inerpicarsi Tedescu klettern.
apilicàre , vrb: apiligare, aplicare 1 Definitzione artzare a ccn. logu o a ccn. cosa, in artu, aguantandhosi cun is manos fatas a cancarrone o a gànciu; camminare o andhare a pelei in pesada Sinònimos e contràrios acadhai, alciare, ampiai, apicai, apichedhai, apiculai, apiliconare, apitzuligare, apugiai / ampilare Frases sos pitzinnos si che apilicabant in su muru ◊ si sunt apilicadas pro basare sos pedes a su Redentore ◊ andhamus che furmicas, apiligados a filichedhos ◊ isse si apiligaiat a sos cànnaos de sas campanas ◊ che sunt apilicados a supra sua ◊ si che sunt apilicados a un'élighe ◊ sos funnos comente est colatu su focu si fint fortzicatos e apiligatos apare ◊ ti ses apiligadu a su carrotzone 2. si nche bidiant sas féminas apilicandhe in cudhu punta a susu Tradutziones Frantzesu grimper Ingresu to climb Ispagnolu trepar, encaramarse Italianu arrampicare Tedescu klettern.
atzumentàre , vrb: azumentare Definitzione agiudare a unu a che artzare a calecunu logu artu, agiudare in calecuna cosa; artzare a unu logu Sinònimos e contràrios acadhai, agiuventare Frases su nuscu de su pische e de sos porchedhos arrustu azumentaiat sa gana 2. sa luche galu iscraricata de s'arvorinu si nche fit atzumentanne in sas palas de sos montes Tradutziones Frantzesu gravir, monter Ingresu to clamber up Ispagnolu ayudar a alguien a subir en algún sitio Italianu inerpicarsi Tedescu klettern.


text:
Aeroporto Di Alghero 1 Ora 11
Spiaggia Di S'abba Druche (14 Min)
Torre Di Bosa (9 Min)
Cattedrale Dell'immacolata Concezione (5 Min)
Spiaggia Cumpoltittu (10 Min)
Parco Archeologico Di Suni 'nuraghe Nuraddeo' (17 Min)
Castello Malaspina (11 Min)
Chiesa Di San Pietro Extra Muros (8 Min)
Museo Casa Deriu - Esposizione Melkiorre Melis (2 Min)
Bosa Centro Storico (2 Min)
Vecchie Conce (9 Min)
Quartiere Sas Conzas (8 Min)
Chiesa Di Nostra Signora Di Sos Regnos Altos (Cappella Palatina) (9 Min)
Museo Delle Conce (8 Min)


text:
Fakser bincit sa WTK „Worldwide Scratch Battle“ 2011
Dj Fakser est su campioni de sa WTK Worldwide Scratch Battle 2011, un'àtera batalla de digeis in s'arretza connota meda e chi, de una pariga de annus, biri a nòminis importantis intreghendi su vìdiu insoru po si-dda gherrai. Fakser, giòvunu napuletanu, nci at cravau unu freestyle stravanau: precisu, lestru meda e infogau. Su chi mi praxit de su stili suu est chi est "lìmpiu" in totu is scarràfius chi fait (cosa difìcili candu sa lestresa est arta) e chi arrennescit a donai "personalidadi" a totu su freestyle.
Norabonas, duncas, a su bincidori!


text:
Definitzione Definitzione
Sinònimos e contràrios Sinònimos e contràrios
Maneras de nàrrere Maneras de nàrrere
Frases Frases
Sambenados e Provèrbios Sambenados e Provèrbios
Terminologia iscientìfica Terminologia iscientìfica
Ètimu Ètimu
Tradutziones Tradutziones
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
abbrincài 1 , vrb: brincai* Definitzione
andhare a brínchidos, fàere brínchidos
Sinònimos e contràrios
brinchitare,
saltai,
sciampitai
Frases
nc'est abbrincau me in sa pesadedha currendu anch'e su monti ◊ nci abbrincat afannendu a suidu crutzu
2.
Totoni mi at basau: comenti nci pensu, su coru mi abbrincat in petus che pispanta in padenti (M.R.Spissu)◊ lah, abbrincat… tzopixedhu, totu sciancau e iscosciomingiau!


text:
Sos binos mègius de Sardigna pro su “Gambero Rosso”
In sa Mesa - Sa ghia de su "Gambero Rosso" "Vini d'Italia 2023" premiat sos binos de Sardigna. Sunt difatis 16 sos binos mègius de s'ìsula e sunt totus bèvidas chi faeddant de sa terra sarda.
Dae su cabu de susu a su cabu de giosso de Sardigna, totus sos territòrios ant binos chi faeddant de su logu in ue sunt istados fatos: sunt binos zonales importantes.
Ma faeddande pròpiu de sos prèmios est interessante bìdere carchi novidade e àteras e tantas cunfirmas. Sunt totus cosas chi faghent cumprèndere bene sa caminera chi ant leadu sos binos de Sardigna. Tra sos nùmenes primorosos b'est sa "Sa Raja", interessante realidade gadduresa; sa "Cantina Antonella Corda" de Serdiana; sa marmiddesa "Su'entu"; sa cantina famada "Sella & Mosca" e medas àteras. Sunt realidades chi contant sa terra issoro e faghent binos ligados a istrintu a su "terroir".
A dimustrare ca sa Sardigna est mama de binos primorosos sunt sos "Tre Bicchieri" batidos a domo dae: "Tenute Sella & Mosca" cun su binu "Alghero Torbato Catore 2020"; cantina "Giovanni Montisci" cun su binu "Cannonau di Sardegna Barrosu Franzisca Ris. 2019"; cantina "Giuseppe Gabbas" cun su binu "Cannonau di Sardegna Cl. Dule 2019"; cantina "La Contralta" cun su binu "Cannonau di Sardegna L'Ora Grande 2020"; cantina "Giuseppe Sedilesu" cun su binu "Cannonau di Sardegna Mamuthone 2020"; cantina "Antonella Corda" cun su binu "Cannonau di Sardegna Ris. 2019"; cantina "Santadi" cun su binu "Carignano del Sulcis Sup. Terre Brune 2018"; cantina "Fradiles" cun su binu "Mandrolisai Fradiles 2020"; cantina "Bentu Luna" cun su binu "Sobi 2020"; cantina "Pala" cun su binu "Stellato Vermentino 2021"; cantina "Su'entu" cun su binu "Su' Nico Bovale 2020"; cantina "Argiolas" cun su binu "Turriga 2018"; cantina "Masone Mannu" cun su binu "Vermentino di Gallura Petrizza 2021"; cantina "Saraja" cun su binu "Vermentino di Gallura Sup. Kramori 2021"; cantina "Surrau" cun su binu "Vermentino di Gallura Sup. Sciala 2021"; cantina "Audarya" cun su binu "Vermentino di Sardegna Camminera 2020".
Attività realizzata col contributo della Regione Sardegna - IMPRENTAS 2021-2022. LR 22/2018, art. 22


text:
Sa balia de sas olbiesas domat s’Omag, acudida dae atesu, cun sete binchidas una fatu a s’atera.
Cund’unu attrivu de ammentare , s’Hermaea binchet in tres set, Omag San Giovanni in Marignano, sas primas e bene reconnotas de su girone A, de su campionadu de serie A2, e assestat gasì cun fortza su bilantziu, pustis de sa mala perdida de Marsala.
Accurtzu a sa tzente sua de su Geo Palace, sas biancasblue ant donadu una proa, chi meda s’acurtziat a sa perfetzione bera, totu custu cumandende donzi game, mancu su finale, inue est pigada a pizu s’istrachesa, pius nervosa che fisica.
Balentes sas giogadas de Renieri e Barbatunde, ma s’iscuadra intrea, guidada dae Mastru, at mustradu pilu in su coro, giompende cun meritu a binchere, una gara chi premiat sa classifica e s’animu pro su tempus bennidore.
SA GARA – Sas olbiesas si presentant cun su sesteto pius connotu, Allasia e Renieri in diagonale, Barbazeni e Babatunde in sa mesania, Miilen e Maruotti in sa banda e sa capitana Caforio libero.
S’omag benit dae s’esperientzia de sete partidas binchidas, ua fatu a s’atera cun, Turco in diagonale cun Ortolani, Mazzon e Consoli in sa mesania, Coulibaly (ex de turnu) e Bolzonetti in su logu 4, cun Bonvicini libero. S’Hermaea tucat cun bonu animu e dae s’icomintzu tancat in curtzu sa contra omagesa (4-1).
San Giovanni in Marignano chircat su tempus e paregiat a 9, ma sas “abilotas”ponent a frutu una bella battida de Babatunde e pustis de s’atacu vintzente de Renieri, pro leare su ‘olu (20-17). Su finale de set no at pius istoria: s’Hermaea no si potet parare e tancat 25-21, cun sa proa manna de Renieri.
Sas olbiesas fuint luego in su segundu tempus, giompende a +4 cun Miilen in bona evidentzia.
Barbolini proat de onzi manera a ischidare su desitzu de riscatu de s’iscuadra sua (bintrat Brina e su segundu palleggiu Aluigi), ma sas meres de domo ant un’ateru tempus e guidant 21-17, gratzias a su muru vintzente de Renieri subra Coulibaly. S’Omag suerat a agatare unu cabu e s’Hermaea bolat subra su 2-0 cun duos bolck out, unu fatu a s’ateru, agatados dae Miilen.
Su terzu tempus tucat semper in falada : duos ace de Maruotti trazant s’Hermaea subra su +8 (12-4). S’Omag però no est galu domada e tessessit a reagire verso sa fine: che pigat a -7 (19-11) e in fatu a su puntu agabbadu dae Barbazeni, sas romagnolas proant a sighire sas olbiesas giompende a su pareggiu , a sue 19, gratzias a sa balia de Bolzonetti. Caforio cun cumpantzas però no sei perdent de animu e resessint a contivitzare cun sa crisi issoro e pustis a su timeout preguntadu dae mastru Guadalupi, torrant a giogare coment’ischint issas: Severin cund’un’inventzione de segunda si leat sa prima match ball in su 24-20. San Giovanni in Marignano resistit a su primu atacu, ma nudda potet cando Miilen contr’atacat, agabbende su match e donende gasì a s’Hermaea una de sas binchidas pius bellas e pagu isetada de sos ultimos tempos.
“Pustis de sa perdida de Marsala, amus tribagliadu subra sa concentrazione e s’identidade tatica chi no semper resessimus a agatare in partida e chi oe amus apidu in totu sos tres set”, contat mastru Guadalupi “custa binchida potet bene sinnare sa fiducia de s’iscuadra. Oe amus giogiadu cun calmesa, contra un’scuadra chi at semper binchidu in sos ultimos tempos e chi potet contare subra unu contivitzu de giogu cund’unu carattere solu sou. Semus falados in campu chi aiamus pagu de perdere, impitende tota sa balia e totu est andadu comente desitzu nariat. Como devimus sighire a tribagliare meda pro torrare a giompere a sa cuntentesa meritada”.


text: Sebastiano Somma (Giulio Guala), Ornella Muti (Wanda Rosso), Michelle Bonev (Elena), Remo Girone (Celeste Cucchi), Giuliano Gemma (Procuratore Concato), Bruno Billotta (Mastino), Maurizio Trombini (Cesare), Eleonora Martinelli (Chiara), Nicola Di Pinto (Il Corvo), Vincent Schiavelli (Silva Roibes), Remo Remotti (Notaio), Federica Martinelli (Beatrice), Philippe Leroy (Ciutti), Maria Grazia Adamo (1a Receptionist), Antonello Annunziata (Dentice), Roberto Capecelatro (2o Receptionist), Stefano Cavaglia (Giulio bambino), Michele Chiadò (Giornalista), Maria Luigia D'Agostino ('Mamma' Cucchi spa as Luigia D'Agostino), Liliana Feldman (Ines Buttazzoni), Jessica Gerbi (Wanda a 17 anni), Paolo Ginocchio (Giovane impiegato Cucchi spa), Sergio Graziani (Ferruccio), Beatrice Innocenti (Wandina), Paolo Manila (Guardia Cucchi spa), Giorgina Marcus (Cameriera Ponte Dora), Stefano Meglio (1a Guardia carcere), Alberto Moro (Portinaio), Jacopo Morra (Giulio a 2 anni), Susanna Paisio (Impiegata 80 anni), Guido Paternesi (Malaguzzi), Elena Presti (Giusy), Marina Remi (Zingara), Stefano Saccotelli (Medico carcere), Ermanno Silva (Uomo Cucchi spa), Christian Stelluti (2a Guardia carcere as Cristian Stelluti), Yuliya Stoma (1a donna "Corvo"), Ydalia Suarez (2a donna 'Corvo' as Idalia Suarez), Maurizio Tabani, Paolo Belletrutti (cameriere testimone del Suicidio).


text:
Annu luxi
logudoresu · LSC · nugoresu
S'annu luxi est un'unidadi de misura de sa longària, e currespundit a sa distàntzia percurrida dae sa luxi in unu spàtziu sbuidu in unu annu giulianu[1], duncas in 365,25 diis. Currespundit a 9.46 trilionis de chilòmitrus, ossiat 9.46 x 1012 km, siendi su trilioni milli miliardus. Est imperada mascimamenti dae is astrònomus e is astrofìsicus po is distàntzias intra is ogetus a fora de su Sistema Solari. S'unidadi est nàscia a pustis de su 1838, candu sa misura de sa distàntzia de su primu steddu iat fatu cumprendi ca s'unidadi astronòmica, chi est su ràju de s'òrbita de sa Terra, fiat tropu pitica po mesurai is distàntzias de custus ogetus. In cussus tempus perou sa lestresa de sa luxi no fiat ancora pretzisa, e sa definitzioni de s'annu luxi est miliorada cun sa misura prus pretzisa de custa.
Sigomenti sa velocidadi in su bùidu (c) est de 299.792,458 chilòmitrus a su segundu (km/s)[2], un'annu luxi currispondit a 9.460.730.472.581 km, est a nai:
est a nai de 9.461 miliardus de chilòmitrus circa 63,241 bortas sa stesiada intra sa Terra e su Soli (connòscia comenti Unidadi astronòmica). S'annu luxi duncas est una distàntzia manna in sa scaba umana.
A s'imbressi, bolit marcau su fatu ca s'annu luxi no est un'unidadi de mesura de su tempus (e nimancu de cantidadi de luxi), po cantu siat giustu a nai ca s'osservatzioni de unu corpus a tesu de una certa cantidadi de annus luxu nosi mostrit comenti fiat cussu corpus unu certu nùmeru de annus a immoi e no in su momentu de s'osservatzioni sua.
Riferimentus[modìfica | modìfica su còdighe de orìgine]
- ↑ The IAU and astronomical units, International Astronomical Union., in iau.org.
- ↑ Web archive (PDF), in asa.usno.navy.mil. URL consultadu su 19 làmpadas 2020 (archiviadu dae s'url originale su 27 martzu 2009).


text:
(IlMinuto) - Casteddu, 7 de su mes''e argiolas - Prus manna est sa connoscènzia de su nucleari e de is conseguènzias chi portat, prus piticu est s'appreziu po custa energia. Custa est sa fini de un'istudiu fattu de Andrea Olla de su "Cagliari social forum" in 17 classis de giòvunus tra is 16 e is 20 annus de s'"Istituto Tecnico Giua". Sa circa esti stetia presentada sàbudu passau in Nurachi po s'assembrea chi at serrau su No G8 in bici. "Sa dimanda nucleari si o no - at spiegau Olla - fatta in momentus diversus (primu senz''e annunziai s'argomentu, e a pustis de unu mesi, candu is giòvanus ant tentu modu de si documentai liberamenti) at confirmau s'ipòtesi iniziali: prus manna est s'informazioni po custu argomentu e prus piticu est s'aggradessimentu chi agatat".
© RIPRODUZIONE RISERVATA


text:
Parza Spano
Custa parza, titulada in ammentu 'e su canonigu ploaghesu Zuanni Ispanu, naschiu su 8/3/1803 e mortu in Casteddu su 3/4/1878.
Faeddaiat tantos limbazos, iscrittore famadu, autore ‘e unu vocabulariu Sardu - Italianu e Italianu - Sardu, de una grammatica sarda e archeologu illustre.
Dae totugantos sos sedilesos ''Parza Spano'' est connota comente ''Rughes de Istrada'' e finzas ''Parza 'e S'Asilo Ezzu'', a motivu chi bi fit s'asilo pro pizinnos titulau a Zesare Zonchello.
Dae ''Rughes ‘e Istrada'' chi est attraessada dae ''Cursu Eleonora - s'Istradone'', incominzan varia ateras carrelas: Carrela Carlo Alberto, Gialeto e s'uturinu Santu Pedru.


text: betàe , vrb: betai, betare, vetare Definition giare o fuliare a terra una cosa a imboladura, a cropu; pònnere in pitzu, e rifl. giare a pitzu a ccn. o a css. po si ndhe fàere mere, po dhi fàere male, po ndhe aprofitare o fintzes solu, si est trebballu, po ndh'àere gana de dhu fàere; lassare andhare de artu (abba, froca, gràndhine), furriare, fàere orrúere; pònnere cosa in istrégiu imbuidandhondhe de un'àteru; incrubare, fàere pèndhere a una parte Synonyms e antonyms detai, foliai, frundhire, ghetai*, imbolare, ingullire, irbersulare, isciusciai, istrampare, lampare 1 / assemizare / falare, pròere, rúere / incurpare / semenai | ctr. arragolli, collire Idioms csn: betàresi a carchi cosa = pònneresi a fàghere carchi cosa, infrundhire; betare apare = nàrrere afaiu, fuedhai sentza de fai distintzioni tra cosas diferentis; betare (cosa, cosas) a una, a unu, totu a unu = pònnere paris, pònnere totu paris cosas diferentes, distrúere o isordulare su logu; betare raighinas = pònniri arréxinis; betàresi a…(+ agt) = fàghere finta de èssere…(+ agt); betare boghe = ghetare boche, cramare, tzerriai; betare boghes = ghetare boches, zubilare, tzerriai po dannu, po agiutóriu; betare una fusilada, unu tiru, unu bandhu = isparare, bandhire; betaresila a pérdida = fai finta de no àiri inténdiu, o cumpréndiu; betare in frimmu = inzertàrela, fàghere una cosa chi andhat bene meda, fàghere inzertu; betare s'àstula a unu = assemizare a unu, àere s'assemizu de un'àteru, leare su naturale de un'àteru; betare sas neghes a unu = dare sa curpa; betare su trau, su berre, su mascru = dare su mascru a su fiadu fémina in more; betare pagamentas, abba, lughe, afitu a pagare = mandai s'avisu de pagai; betare sos canes, sos carabbineris = pònniri is canis, is carabbineris avatu de ccn. Sentences betachelu a su fogu cuss'abbunzu! ◊ betasidhu un'istidhu de abbardente, o una cícara de cafei! ◊ a sos frores lis cheret betadu abba ◊ betadu bi ndh'as, de sale, a sa padedha? ◊ beta mànigu a sos animales! ◊ s'iscuru, ite apretu a si ch'esser betadu in ponte! ◊ tzertos ndhe apo bidu chi, pro chi siat toscu mísciu a fele, che lu betant che mossu saboridu (G.Sini)◊ no resessit a che ndhe betare prus, de nudha, a corpus! ◊ beto sas camisas in sa pala de una cadrea 2. li si sunt betados sos corbos! ◊ s’ae si betat a s’olia, a sa ua, a sa figu ◊ at lassadu su bufonzu e si est betadu a su tabbacu ◊ za l'at abbertu s'ogru, no si est betadu a sa cosa mala, no! ◊ a sa ferràina bi amus betadu su bestiàmine ◊ cantu ses sétzidu in cue, ficadindhe e bétadi a fàghere! ◊ mamma si at betadu s'issallu e ch'est essida ◊ si mi faghet dannu li so betendhe sos carabbineris! ◊ cheret betadu su bestiàmine a s'abba, ca est sididu 3. si est betadu a mortu, a drommidu, a malàidu, a mudu, a macu ◊ a sa leva si est betadu a surdu pro no fàghere militare 4. totu a sa mama at betadu custa pisedha ◊ e a chie nachi si est betadu, custu, chi faghet gai?! ◊ già li at betadu, su bratzu de su nonnu!…◊ già li at betadu, sa nàschida!…◊ no lu tzírighes, a isse: si li betat s'àstula de sos tios no ti faedhat prus! (G.Ruju) 5. e candho betades, a campu, cun su bestiàmine? ◊ cussos che sunt betados in cussa falada 6. si cudhas criaduras faghent dannu, sas neghes deo las beto a su mannu ◊ su dannu chi at fatu cudhu lu sunt betendhe a tie! 7. candho no teniat àteru tribàgliu si leaiat calchi narvonedhu a si lu betare a trigu ◊ betamus sos ortos a basolu e moriscu ◊ sos ómines che sunt betendhe fae ◊ de ortos sa zente como no ndh'est betendhe prus! 8. lèadi su paracu ca est betendhe ◊ si betat, oe, est froca ◊ est lampendhe, tronendhe e betendhe meda 9. los at betados unu cadhu currindhe chi lis est coladu acurtzu ◊ dae tentu comente ti moes, ca mi betas! ◊ sa frebba mi at bedatu a terra ◊ est coladu chentza abbaidare e mi at betadu Translations French jeter, verser English to throw, to pour (out) Spanish echar, arrojar, verter Italian gettare, buttare, méscere German werfen, eingießen, einschenken.


text:
Risultati ricerca per trattoria in cagliari ( 9 )
Pubblicità
Ristoranti raccomandati dai utenti
Altri Ristoranti in cagliari
Trattoria Da Pinuccio CAGLIARI - Corso Vittorio Emanuele, no. 126
Trattoria Da Serafino CAGLIARI - Via Lepanto, no. 6
Trattoria La Tavernetta CAGLIARI - Via Cavour, no. 83
Trattoria La Vecchia Trattoria Blue Way CAGLIARI - Via Azuni, no. 55
Trattoria Lillicu CAGLIARI - Via Sardegna, no. 78
Trattoria Mameli Egidio & C. CAGLIARI - Viale Elmas, no. 139
Trattoria Royal CAGLIARI - Via Bottego Vittorio, no. 24
Trattoria San Crispino CAGLIARI - Corso Vittorio Emanuele II, no. 190
Migliori locali in cagliari
Ristorante San Domenico CAGLIARI - Via Eleonora d'Arborea, no. 53
Ristorante Fu Xiaoping CAGLIARI - Via Alagon Leonardo, no. 4/C
Ristorante Terra E Mari CAGLIARI - Viale Di S. Avendrace, no. 103
Ristorante Mondo E Luca CAGLIARI - Via Mameli Goffredo, no. 101
Ristorante Bataclan CAGLIARI - Via Sassari, no. 86
Pizzeria Il Fantasmone CAGLIARI - Vico I Barone Rossi, no. 4
Trattoria Da Pinuccio CAGLIARI - Corso Vittorio Emanuele, no. 126
Ristorante Enò CAGLIARI - Vico Carlo Felice, no. 10/12
Ristorante La Terrazza CAGLIARI - Stra'da Vicinale S. Barbara, no. -


text:
MERCOLEDì 19 APRILE ore 18:30
RHO FIERA Caffè Garamond
percorsi filosofici e letterari da Franco Battiato a Manlio Sgalambro
con la partecipazione straordinaria di Riccardo Sgalambro e di:
Baudelaire, Joyce, Eliot, Hemingway, Leopardi, Dante, D’Annunzio, Schopenhauer, Guénon, Gurdjieff, Lama Tibetani, Nietzsche, Bibbia, Upanishad, Freud, Giordano Bruno.
con Antonio Carulli e Alessio Cantarella (autori di Caro misantropo), Paolo Jachia e Alice Pareyson (autori di battiato 27 canzoni commentate), Piercarlo Necchi (filosofo).
La partecipazione è libera fino ad esaurimento posti


text:
Irbono, Sandro e Valentina si sunt cojuagos in s’Àrea Archeològica de Scerì, tra s’imponente nuraghe e is ammajadoras domus de janas
Sàbadu a mangianu, in s’iscenàriu ispantosu de s’àrea archeològica de Scerì – territòriu de Irbono – si sunt cojuados Sandro Piroddi e Valentina Mereu.
In custu logu misteriosu e antigu meda, is duos isposos ant ant coronadu su bisu issoro de amore, unidos in matrimòniu tzivile dae su sìndigu irbonesu Giampietro Murru.
Is duos giòvanos – issu maistru de linna e issa infermiera – in custa die importante sunt istados inghiriados dae s’afetu de amigos e parentes, chi ant partetzipadu cummossos e entusiastas a sa tzerimònia.
A pustis de àere pronuntziadu “eja”, is isposos si sunt firmados tra is domos de janas, s’imponente nuraghe e is àndalas in mesu a is matas de olia millenàrias, pro firmare sa die cun fotos indimenticàbiles.
Momentu de ispìritu pro is isposos a su momentu de lassare s’àrea archeològica: arribbados cun una berlina de ‘Audu, sunt torrados a mòvere cun un’istòrica Fiat Unu Turbo I.E.. Unu pensamentu de is amigos de s’isposu, pro ammentare is tempos de cando fiant giòvanos bìvidos guidende sa “mìtica” automòbile cult de is annos ’90.
Satisfatzione manna de su sìndigu e de is gestores de su situ archeològicu pro su sèberu de s’ambientatzione de scerì pro unu momentu comunitàriu gasi importante.
Scerì, est unu de is logos prus icònicos e in manera istòrica importante de su Ogiastra e podet èssere bisitadu dae su martis a sa domìniga dae is 9.00 a is 12.30 e dae is 16.00 a is 20.00.
Partèntzia bìsitas ghiadas: 9.30, 11.00, 16.00, 18.00. Pro info e prenotatziones 329 8703515
Leadu dae vistanet.it.


text:
Hypericum Scruglii. Est custu su nùmene de una mata chi creschet in Sardigna (in Ogiastra e in su sartu de Làconi) e chi podet firmare sa crèschida de su virus Hiv. Ddu narat unu istùdiu de unu grupu de chirca de s’Universidade de Casteddu publicadu in sa rivista de meda importu “Plos One”. Virologos e botanicos de su Dipartimentu de scientzias de sa Vida e de s’Ambiente ant agatadu una molecola ca podet cantzellare duos entzimas de su virus e aici ddu podet rallentare.
Su traballu est istadu coordinadu dae Francesca Esposti, virologa, e Cintzia Sanna, botanica, ambos rechircadoras de s’Ateneo de Casteddu. Sas duas ant collaboradu in paris cun àteros rechircadores de Casteddu e de sas àteras universidades de Campania e de su Max Planck Institute for Chemical Ecology de Jena (Alemagna).


text:
Fusione perfetta de su 1847
Articulu in nugoresu
Sa fusione perfetta de su 1847 si riferit a s'aunimentu politicu e amministrativu de totus sas terras chi fachiant parte de su Regnu de Sardigna, est a narrer s'isula de Sardigna e sa Terramanna chi fint su Piemonte, sa Savoia, Nitza, sa chi fit una borta Repubrica de Genova e tàmben sos chi una borta fint sos feudos imperiales de s'Appenninu Ligurinu (chi cumprendiant Liguria, Capraia, su Novese e s'Ovadese), ind una manera chi si assimizat a su chi sa corona inglesa aiat fattu chimbant'annos prima chin su Regnu de Irlanda, servìndesi de s'Attu de Unione.
Sa fattìaModìfica
Càralu Albertu de Savoia aiat cuntzèdiu riformas a sos Istados de Terramanna; tando sas castas de Casteddu e Tattari, pro facher intender sa boche issoro, aiant promòviu un'atropada[1] pro pedire sa fusione chin sos domìnios chi issu teniat in continente, de manera chi sas riformas si podiant allargare puru a s'isula. Caralu aiat cuntzediu sa fusione in su 29 de Sant'Andria de su 1847, chin tantu de annuntziu de s'urtimu viceré Claudio Gabriele de Launay nande cantu sichit: "...(Su re) at isseperau de facher una familia ebìa de sos sudditos a perfetta paridade de trattamentu".
CunseguentziasModìfica
S'aunimentu at batìu una longa seria de cusseguentzias, comente s'iscumparta de s'anticu Parlamentu Sardu, de sa Real Udientzia e de s'autonomia sarda etotu (mancari fit petzi abbarrada a libellu de nomine). Chin custa fusione sa corona est colada a un'istadu unitariu dae su chi fit a primu (pluralista e compositu), chin sa pretesa de àer unu populu ebìa, unu potere pubricu ebìa e unu territoriu ebìa[2], in summas chircande de si omologare a su modellu frantzesu.
S'allargamentu de sas riformas lu cheriant e disizabant sos nobiles sennores e sos cusìnos (burghesos) sardos, chi lu bidiant che un'istrada de picare secura pro liberalitzare s'esportassione de sas mercantzias de sartu e s'importassione de cuddas continentales, ma fintzas pro si annangher issos puru a s'isfrutamentu de sas risorsas de s'isula[3] chi ja fint fachende dae tempus meda chenza perunu grabu sos continentales: un'interessu chi si assimizat meda a su de sa borghesìa compradora de istampu sudamericanu.
Non b'aiat àpiu farta de boches criticas, mancari chi in intro de sos cusinos e sennores fint in minorìa, comente a cussa de Federico Fenu in su libru La Sardegna e la fusione con il Sardo continentale[4] in ube nabat chi fit mal'a facher a cunvivere tra piemontesos e sardos, ca fint tropu a diversu pro "...stirpe, costumi, indole, persino più che gli irlandesi dagli inglesi". A sa fine b'aiat apiu puru zente pentìa propriu tra cussas chi prus s'unione l'aiant cherfia, comente a Siotto Pintor chi aìat narau tristamente "errammo tutti".
S'istadu sardu-piemontesu dìat aer annantu, batordichi annos a pustis, sa Lombardia austriaca e prus a tardu sa Toscana, sa Romagna, Parma e Modena e, pro more de sas fatìas de Garibaldi, su Regnu de sas Duas Sitzilias e sos terrinos de Marche e Umbria. Su parlamentu de su Rennu sabaudu, chind una leze de su 17 de marzu de su 1861, aiat mutìu s'istadu "Regnu de Italia".
Naschimentu de sa Chistione SardaModìfica
Chin sa fusione perfetta e s'aunimentu politicu italianu, naschiat sa "chistione sarda" (questione sarda, in italianu)[5], est a nàrrer su pensamentu de cussos sardos chi creìant a s'autogubernu pro sòrver sos problemas de sa Sardigna[6], e cussu de una ala de zente ischìda chi, a sa fusione, a s'isula non fit reconnotu prus su titulu de natzione[7].
ReferèntziasModìfica
- ↑ Storia Civile, Giovanni Siotto Pintor
- ↑ Francesco Cesare Casula, Breve Storia di Sardegna, p. 244
- ↑ Guida d'Italia, Sardegna, p.74
- ↑ La Sardegna e la fusione del suo regime col sardo continentale, Cagliari, 1848
- ↑ Glossario di autonomia Sardo-Italiana, Francesco Cesare Casùla, Presentazione del 2007 di Francesco Cossiga
- ↑ Francesco Cesare Casula, Breve Storia di Sardegna, p. 245
- ↑ Il Sardismo Ieri e Oggi, Italo Ortu. Prefazione di Francesco Casula
BibliografiaModìfica
- (IT) Pietro Martini, Sull'unione civile della Sardegna colla Liguria, col Piemonte e colla Savoia : discorso popolare, Casteddu, Tipografia di A. Timon, 1847.
- (IT) Federico Fenu, La Sardegna e la fusione col sardo continentale, Torinu, Giuseppe Cassone, 1848.
- (IT) Carlo Baudi di Vesme, Considerazioni politiche ed economiche sulla Sardegna, Torinu, Stamperia reale, 1848.
- (IT) Giovanni Siotto Pintòr, Storia civile dei popoli sardi dal 1798 al 1848, Torinu, F. Casanova successore L. Beuf, 1877.
- (IT) Giancarlo Sorgia, La Sardegna nel 1848: la polemica sulla fusione, Casteddu, Editrice sarda Fossataro, 1968.
- (IT) Girolamo Girolamo Sotgiu, Storia della Sardegna sabauda, Roma-Bari, Editore Laterza, 1984.
- (IT) Francesco Cesare Casula, La storia di Sardegna, Tàtari, Delfino, 1994, ISBN 88-7138-063-0.
- (IT) Luciano Marroccu, La perdita del Regno, Tàtari, Editori Riuniti, 1995, ISBN 88-359-3917-8.
- (IT) Attilio Mastino, Manlio Brigaglia e Gian Giacomo Ortu, Storia della Sardegna. 2.Dal Settecento a oggi, Roma, Laterza, 2006, ISBN 88-420-7838-7.
- (IT) Gianfranco Contu e Francesco Casula, Storia dell'autonomia in Sardegna : dall'ottocento allo Statuto Sardo, Casteddu, Ufficio Studi G.M. Angioy della CSS, 2008.
- Frantziscu Tzèsare Casula, Sìntesi de Istòria Sardu-Italiana, Tàtari, Delfino, 2011, ISBN 978-88-7138-606-5.
- (IT, SC) Circolo culturale sardo Logudoro, Regione autonoma della Sardegna, Federazione Associazioni sarde in Italia, Dalla cacciata dei piemontesi (1794) alla "perfetta fusione" (1847) e all'autonomia regionale (1948) : Convegno in occasione della celebrazione de Sa die de sa Sardigna, Circolo culturale sardo Logudoro, 2012.
- (IT) Omar Onnis, La Sardegna e i sardi nel tempo, Casteddu, Arkadia, 2015.
- (IT) Francesco Casula, Carlo Felice e i tiranni sabaudi, 1ª ed., Grafica del Parteolla, 2016, ISBN 978-88-6791-124-0, OCLC 980297209.


text:
Su sìndigu Luca Pilia ddu narat craru, sena cuare is crititzidades. Segundu su primu tzitadinu “is Amministratziones comunales non podent èssere lassadas a gestire s’apretu coronavirus a sa sola. Mancari sa disponibilidade manna de s’Ats a livellu locale, ddoe at un’organizatzione generale chi no agiudat a afrontare s’emergèntzia”.
E no est isceti issu a ddu nàrrere. Is Amministratziones comunales sardas no arrenèschent difatis a comunicare cun s’Ats, opuru is datos no sunt agiornados o peri peus, sunt isballiados. Fintzas is tzitadinos positivos serrados in domo tenent problemas a si pònnere in cuntatu cun s’Ats. Is sìndigos si chèsciant pro is ritardos in sa comunicatzione de is èsitos e de is tzertificatziones chi pertocant is tampones e pro s’intzertesa in is datas de esecutzione.
Sa “segunda undada duncas est arribada, e s’ischiat giai dae s’istade. Ma is primos tzitadinos s’isetaiant una risposta organizativa mègius, capassa de rispòndere in manera eficatze a is bisòngios de is tzitadinos e de is Comunas.
“Est una situatzione chi non si podet gestire aici” afirmat su sìndigu de Ìsili Luca Pilia. “Dae eris, cando sa situatzione in bidda s’est agravada de prus, apo proadu a mutire s’Ats paritzas bias pro aprontare un’atzione mirada pro parare fronte a s’emergèntzia. No apo àpidu risposta. Sa Comuna nostra, a dolu mannu, at tentu giai iscaddu. Bolimus evitare chi si torrent a repìtere àteras tragèdias. Serbit un’interventu lestru de s’azienda sanitària”.


text:
Reloop Neon, su controlladori nou de Reloop
Oindii su mundu de is controlladori est, forsis, su prus setori mannu de is ainas po digei; Pioneer, Native Instruments, Akai, ecc., unu sciacumannu de genias po calisisiat abisòngiu! E, comenti a sèmpiri, custa borta puru sa firma tedesca Reloop ndi bessit cun un'aina chi punnat a sintetizai totu s'essèntzia de is prus ainas famadas de is àteras firmas, circhendi de nci-dda ponni in su mercau cun una pubricidadi fata beni e (siguramenti) cun prètziu bàscius. Su Neon, difatis, portat totu is prus caraterìsticas interessantis de sa NI Maschine, de su Pioneer DDJ-SP1 e de su Denon DN-HC1000S est a nai de cussus controlladoris "cumplementaris" a is consolle cun su mixer, is pratus/cdj e unu DVS (est tzertificau Serato DJ ma, craramenti, bandat beni po dònnia DVS sendi mapàbili).
Su vìdiu spricat beni totu is funtzionis chi tenit e totu su chi si podit fai, contendi-ndi e amostendi-ndi sa fatzilesa de umperu, s'ergonomia e s'assentu generali. Bellu meda, nudda de nai, ma unu contu est a ddas biri a is cosas, un'àteru est a ddas provai e personalmenti tengu dudas meda apitzus de sa lestresa de umperu e sa solidesas de is manaxili e de is tastus. Est berus puru chi Reloop no est prus una firma "giovunedda" e, comenti eus nau in s'ùrtimu artìculu, chi punnat a nci bintrai a faci manna in su mercau in custu momentu chi Vestax e Ecler ant lassau unu tretu mannu siguramenti at prodùsiu un'aina bona e est bellu meda a sciri chi nci at unu scioberu sèmpiri prus mannu e de ainas nci-nd'at po dònnia abisòngiu.


text:
A si biri SERATO SCRATCH LIVE! Beni beniu SERATO DJ!
S'istadi est spaciau e su pàsiu nostu longu puru, ca fiat de diora chi femus firmus cun su blog. Chena de si perdi in arrexonamentus bambus andaus a biri luegus sa novidadi manna (ma manna diaderus!) in su mundu de is ainas po digei:
SERATO SCRATCH LIVE at a lassai sa cadira a SERATO DJ! Sa truma noa-zelandesa de Serato at comunicau de manera ufitziali su chi nosi femus giai fragau unus cantu mesis a oi, est a nai chi at a fai acurri su traballu insoru in s'amanniadura de unu programa sceti chi tengat totu is funtzionalidadis chi, po imoi, funt partzias intra de Scratch Live e de Serato DJ. Duncas, comenti est fàcili meda a cumprendi, Serato DJ at a tenni su DVS integrau! Difatis est unu programa giai cumpletu meda, chi iat pigau su postu de ITCH po essi imperau cun is controlladoris cumpatìbilis ma cun s'aciunta, a pagu a pagu, de totu is ainas de aìnturu chi in Scratch Live ddoi fiant giai (efetus, campionadori, ecc.) e cun s'acostamentu de sa bisura, prus crara e "lìmpia". A-i custu puntu, spaciada sa "sperimentatzioni" e castiadas is sceda de is umperadoris e de is tènnicus su scioberu est stètiu: in su benidori unu programa chi fait totu e po totu!
Po imoi no eus a intrai in is chistionis tènnicas e in is novidadis annuntziadas ma podeus giai fai unus cantu arrexonamentus apitzus de custas noas:
- sa "gherra" a su nimigu mannu Traktor sighit cun su matessi scioberu: unu programa sceti! Est una manera de arrisparmiai puru, ca a amanniai, a sighiri, a fai pubricidadi e a donai agiudu po duus o tres programa còstat meda e, in tempus de "crisi", est a si-dda arriscai tropu;
- sa truma de Serato no at a lassai sa "polìtica" cosa sua e su programa nou at a essi po debadas che a su bèciu;
- Serato at pubricau unu calendàriu (càstia apitzus) de is passus chi ant fai a cabu de su 2015, po lassai a totus su tempus de cumprendi comenti s'organizai po is agiorronamentus;
- s'agiorronamentu e s'amanniadura de Scratch Live at a sighiri po totu su 2014 e, in su matessi tempus, at a inghitzai sa "proa" de Serato DJ, giai de custu mesi de idas 2013 cun s'amparu de is mixer de sa RANE e Pioneer chi tenint sa scheda aìnturu e de is schedas SL2, SL3 e SL4;
- po su chi pertocat a s'hardware bèciu candu s'at a firmai Scratch Live no at a essi amparau de Serato DJ; seus chistionendi de SL1 e de su RANE TTM 57SL, ca tenint una tennologia bècia de 10 annus e sa truma de Serato at ditzidiu chi no fait prus a ddus amparai cun is programas nous;
- biu su calendàriu, chini umpèrat SL1 e/o 57SL at a tenni totu su tempus de s'agiorronai ma, a dolu mannu, no at a podi "a proai" Serato DJ; est craru chi unu contu est a cambiai sa scheda, un'àteru est a depi cambiai su mixer puru! Custu arrexonamentu de su bantaxu de sa scheda contras a su mixer tòrrat sèmpiri!
Ita àteru aciungi? Is novidadis aìnturu de Serato DJ funt mannas (8 cue point, efetus potentis a incuru de sa Izotope, duus campionadoris, funtzioni de SYNC, ecc.) e sa vìdiu-presentada ufitziali de sa Serato promitit unu programa stàbili meda (e Scratch Live ddu fiat giai!) e unu còixi de amanniadura a s'avanguàrdia (e po-i custu s'hardware bèciu no at a essi amparau). Est un'acostamentu "cumertziali" chi mi praxit meda e spereus chi sa "batalla" contras a Traktor at a inghitiai ambaduas is firmas a abasciai is prètzius de is ainas, deghinou at a essi unu barrancu mannu po chini cun custus programas/hardware nci trabàllat e, oindii, no ndi podit umperai àterus chi no funt aici professionalis!
Eus a sighiri totu sa cosa e a scriri àteru agiorronamentus... e a torrai a sciri in su blog cun arregularidadi!
Pregontus: Dj Vekked (IDA 2012 Technical e DMC 2012 Supremacy champion)
Piciocus, no si perdeus in girus de fueddus longus! Unas cantu cidas a oi eus fatu unu bellu pregontu a Jake "Dj Vekked", unu digei chi in su 2012 at bintu de totu e de prus (IDA, DMC Supremacy...); est stètiu simpàticu e disponìbili meda e ddi torraus gràtzias sperendi chi, in su 2013 puru, at a binci batallas e at a nosi arregalai unu montoni de scarràfius, sciorus e mùsica de gosai. Insa', labai su pregontu:
1 – SU DIGEI: Diferèntzias intra de DMC e IDA: tènnicas, giugis, arrègulas, etc.. Cali est sa mellus batalla?
R – VEKKED: Po s'IDA tenis abisòngiu de prus materiali, e su formau est prus difìtzili. Sa bogadura est sa prus parti “tostada” de sa batalla e su formau: de 13 personis 4 ndi àndant a sa mesu-finali. In prus, a dònnia torrada, depis scarrafiai/fai giogulamentus e no podis passai chena de unu de custus. Sa cumpetitzioni a 6 minùtus de su DMC est prus difìtzili ma s'IDA est unu pogheddu prus forti de su DMC Supremacy e prus dèbili de su DMC 6 minùtus. Mi praxit unu pogheddu de prus s'acontèssiu e s'impostatzioni de s'IDA, est stètiu stravanau ca su team de s'IDA fait funtzionai totu lisu... no ddoi at cansàntziu po apariciai totu. Su parri miu est chi imoi su DMC siat sa prus batalla difìtzili poita ca est sa prus antiga e atinat prus natzionis ma s'IDA tenit unu benidori luxenti diaderus, deu incoru a dònnia digei a circai de nci intrai. S'IDA est stètia sa mellus sperièntzia mia de digei chena de dudas.
2 – SU DIGEI: Digeis canadesus: A-Trak, Dopey, Lil' Jazz... cali de issus t'at donau ispiratzioni?
R – VEKKED: Mah, càstia... medas. Seu stètiu ispirau meda de is digeis canadesus. Nci-ndi funt medas bravus diaderus, e unu tanti de issus no est connotu meda. Po sa prusparti seu stètiu ispirau de: Turnstylez (D-Scratch, Lil' Jaz, DJ Grouch), DJ Brace, Wundrkut, Shub, A-Trak, Jr. Flo, M-Rock, Jooce, Pump, Drastik, Kid Koala, DJ Mana. Totu custus piciocus funt bravus diaderus e medas de issus funt sutapretziaus... medas digei canadesus no tenint sa matessi pubricidadi de-i cussus americanus.
3 – SU DIGEI: Chistionendi de tennologia, apu biu chi umperas Serato cun su RANE 62. Ita ndi pensas de custu micser? E cali arrecumandas che a scèberu? Giai ddu scis chi su 62 costat meda!
R – VEKKED: Imoi su 62 est su micser chi prefèrgiu. Mi praxit a tenni Serato/DVS integrau aìnturu de su micser impari a is controllus. Nomi praxit a tocai my tragaditzu in su mentris de su cuncertu chi no depu. Duncas, po custa tenta, is Rane 62 e 57 mius funt is chi m'agradant. Su Z2 e su Vestax Pro IV parrint togus comenti a ainas “no Rane”. Po su chi pertocat is micsers chena de DVS prefèrgiu su Vestax 08 cun Innofaders po scarrafiai.
4 – SU DIGEI: Pròssimu tentas: batallas, discus, produsiduras, cuncertus, pàsiu...
R – VEKKED: Bollu a batallai ancoras, no m'intendu giai “spaciau”. Forsis seu lòmpiu a su 75% de su potentziali cosa mia. Pensu chi, in is duus annus benidoris, apu a ndi benni a essi prus forti. Mancai apa tentu un'annu bonu diaderus ocannu, no tengu sperièntzia meda. Forsis apu fatu 7 o 8 batallas sèrias in sa vida mia, duncas seu ancoras imparendi meda apitzu de comenti ddas fai. Bollu fai mùsica puru chi tengu unu pagu de tempus lìberu, cun preferèntzia po sa mùsica fundada apitzu de su scratch.
5 – SU DIGEI: Ita mùsica ponis in is currillus? Deu pensu chi tui siast unu digei giòvunu chi tenit una connoscièntzia manna de sa mùsica, printzipalmenti de cussa de is annus 90... Seu sballiendi?
R – VEKKED: Mi praxit sa mùsica fata apitzu de is campionamentus cun arratantinas grais, duncas apu sèmpiri scioberau hip-hop de scola bècia e breaks. A nai sa beridadi no sonu in is currillus ca in Cànada no nci-ndi funt medas po nci sonai sa genia de mùsica chi mi praxit, e no min-nd'importat de sonai mùsica “pop”.
6 – SU DIGEI: Tèssiu de digei europeu contras a su tèssiu de digei americanu: su parrimentu tuu.
R – VEKKED: Po is batallas is digeis europeus funt prus eletrònicus e orientaus apitzus de su scarrafiau, is digeis americanus umperant meda prus mùsica de su connotu e s'orientant de prus apitzu de su giogulamentu. Pensu chi is digeis europeus, imoi siant, in totu, prus ainnantis, ma calincunu, ma medas sighint sa moda de manera tropu acostada. Medas funt bonus scarrafiendi, ma est fàcili a biri is influèntzias insoru. Podis nai custu apitzu de totu is digeis, ma deu pensu chi siat poita s'Euròpa at tentu medas grandu campionis in custus annus (Netik, Rafik, Unkut, Fly, etc.) e medas digeis funt sighendi is arrastus insoru. Is digeis americanus, imoi de pagu, pensu chi apant unu stili prus ùnicu, ma scarrafiendi no siant aici tènnicus o lìmpius po sa prusparti. Est agiumai una chistioni de “tènnicas contras stili”. Creu chi, de su 2005-2010 est stètiu a s'imbressi, is digeis europeus teniant unu stili prus ùnicu/arrefinau e is digeis americanus fiant sighendi una surra de modas (I-Emerge apitzu prima de totu). Sa cosa andat a fàsias. Deu speru chi nci at a essi unu tempus chi ambaduus lompant a su prus cùcuru artu insoru comenti a is diis de is Skratch Perverts contras a The Allies.
7 – SU DIGEI: Tui ses canadesu e duncas, siguramenti, ses “a duas lìnguas”: is fueddus tènnicus funt mellus espressaus in ingresu o in frantzesu? Ddoi funt curiosidadis chi ndi bessint a pillu acarendi is duas lìnguas?
R – VEKKED: Ha ha ha! Crei-nci o no ma su frantzesu miu no est bonu. Ddu apu studiau in sa scola e ddu portzu ligi bastanti po fueddai in frantzesu in is “French DJ Message Boards” e ligi calincunu giassu, ma casi sèmpiri is frantzesus fueddant un'ingresu prus bonu de su frantzesu chi fueddu deu! Ha ha ha!
8 – SU DIGEI: Tui scarràfias e fais giogulamentus a s'imbressi: poita custu scioberu? Su crossfader a s'imbressi est unu profetu, de manera speciali po-i cussus chi umperant sa manu dereta, che a Q-Bert?
R – VEKKED: Apu inghitzau a scarrafiai a s'imbressi po sa matessi arrexoni de meda genti: su micser cosa mia teniat curreus lòfius e femu imparendi cun is cambiadoris de lìnia. Candu apu incarrerau a imparai giogulamentus e amisturamentus apu apoderau su crossfader a cussa manera e, duncas, podendi sighiri a scarrafiai in su mentris chi faemu dònnia cosa... simplementi teniat unu sentidu, po mei! A lestru, emu cambiau is curreus de is canalis (su pratu a manu manca acapiau a su canali de a manu dereta e s’àteru a s’imbressi [n.d.s.]) poita ca mi parriat prus fàcili a passai de su crossfader a s'imbressi a su canali cambiau. No creu chi nci siat profetu mannu, pruschetotu scarrafiendi, normali o a s’imbressi est sa pròpiu cosa. Po is giogulamentus nci funt una pariga de tènnicas chi funt prus fàcilis cun su fader a s’imbressi e, po contras, àteras prus fàcilis cun su fader deretu. Su fader est prus lestru deretu po is giogulamentus ma est prus fàcili a fai movimentus lestrus de su discu candu est a s’imbressi, ma funt acanta meda.
9 – SU DIGEI: Connoscis sa Sardinia?
R – VEKKED: Haha, nou! Est bella? Emu a depi a dda abisitai? Agatai-mì unu cuncertu!
10 – SU DIGEI: Comenti a is mellus pregontus serraus cun: bonu annu nou!
R – VEKKED: Gràtzias medas!
Vekked ande Facebook
Versioni ingresa de su pregontu
Serato e D-Styles
Custu vìdiu ddu at pubricau oi sa firma Serato in su canali Youtube cosa sua: friscu-friscu in custas diis de basca de si scallai mali! Est unu scioru chi D-Styles fait imperendi a Serato impari a su mixer nou de sa Rane, su "Sixty Two". Pagu cosa de nai: custu mixer est s'amanniamentu de su 57, cun d-unu sciacumannu de controllus in prus. Ma no ndi bollu a chistionai in custu post, ca cust'aina si merescit de èssiri bia beni-beni! Gosai-sì is luxiteddas coloradas ma, pruschetotu, su scioru simpli ma stravanau chi nd'at bogau tziu D-Style, forsis su mellus digei de su mundu (lassendi a perdi a Q-Bert chi no fait a ddu acostai a nemus), imperendi unu loop de ratantina (fatu de issu etotu) e scarrafiendi apitzus de unu sonu de sassòfunu... pitica sa boNba! Bosi cumbidu a apubai sceti una pariga de cosas:
1 - D-Styles inghitzat su scioru faendi partiri su pratu a manu manca, gioghendi cun s'atacu; sa tremidura chi custa cosa produsit dda aciapat sa puntina de su pratu a manu dereta, comenti est normali chi siat, e Serato arrespundit movendi pagu-pagu sa ligidura de sa tràcia (si biri beni chi castiais in sa fentanedda chi ant postu, chi amostat su chi nci at in sa computera in su mentris chi est sonendi) mancai su pratu siat firmu. Custa est una farta de Serato e, po sa sperièntzia chi tengu cun custu programa (stravanau!), donat strobu meda candu, a pratu firmu, sa puntina aciapat sonu meda de s'impiantu e movit sa ligidura ananti meda. S'ùnicu cosa chi si podit fai est a circai de calibrai beni sa sensibilidadi de su programa.
2 - D-Styles sonat cun pagu efetus e chena de imperai loops.
3 - Is tràcias chi est sonendi, cuncordadas de issu etotu, tenint is atacus sinnaus (utilis meda po si spostai luegus aìnturu de sa cantzoni) e in su nòmini de sa tràcia chi est scarrafiendi at scritu sa velocidadi (- 4%), unu sistema bonu po no si-ndi scaresci ma puru po no depi imperai a unu file àudio cun sa velocidadi cambiada de unu programa, ca mancai su sonu s'imbrutat unu pogheddu.
4 - Est unu scioru spantosu de cantu est simpli ma musicali.
Gosai-si-ddu!
Lèssicu 1.7
(su) ATACU: su chi in ingresu est CUE POINT, est a nai unu puntu sceberau aìnturu de una cantzoni chi nci podeus torrai luegus imperendi unu butoni chi eus assotziau a-i cussu atacu etotu. Est una funtzioni introdùsia cun is ligidoris de CD po digei (CDJ) e, apustis, in totu is programas de controllu digitali (Serato, Traktor, Virtual DJ, ecc.), pruschetotu gràtzias a su protocollu MIDI.
Su Rane SL 4 po Serato Scratch Live
Dean de sa Rane e Sam de sa Serato presèntant s'arrivolutzionària scheda noa de digei a cincu canalis, 96kHz 24-bit cun duas portas USB.


text:
Rinite
Articulu in nugoresu
Rinite est un termine dessa medihina i desriede s'irritazione e, bell'e sempere, s'infiammazione de zertas partes internas dessu nasu. Sa rinite si viede issa rinorrea, i este una produzione troppu manna de muone dae su nasu, i essidi afforasa issos isturridos e medas vortas assa sola. Vi suni tipos de rinite daos dae virus, batterios, o varias irritaziones. Medas vortas, in pessones i ana una sensibilidade prur manna, sa rinite daede catarru. Daede problemas de sonnu, de intendinzu e de imparonzu.


text:
abbruncài, abbruncàre , vrb: abbrunchiai, abbrunchiare, abbrunciare Definitzione atumbare o iscúdere a su bruncu, a murros, e fintzes pigare a su bruncu, nàrrere cosa coment'e giaendho una briga, naendho cosa in contràriu; pònnere bruncu (in sa carrada, in s'ampudha, in su papare o, is animales, in s'erba a pàschere); rfl. èssere a primma Sinònimos e contràrios abboluire, arruncare, brigare, chelcire, irmurrare, irruncare, ispochiare, sbruncai, stronciai / assansiare / adobiai, atumbae, imbronconai, trabbucai 1 / agghegiare / ammurrionare Maneras de nàrrere csn: abbruncai su frascu = artziai su frascu po bufai a bruncu; abbruncare su fogu = acontzare su fogu, sos titones Frases fit andhendhe a s'apàlpidu, abbrunchendhe a bicos e chizolos ◊ at leadu a dereta, istontonendhe e abbrunchendhe in s'impedradu iscumbessu ◊ abbruncai un'animali chi si bollit fuiri ◊ is brebeis candu tenint ispédhiu de andai, dhas abbruncu e si firmant ◊ at abbruncau is cunsilleris sentza nimmancu dhis lassai isterri s'arrexonamentu! 2. abarras isciacuendi pratus… abbrunca de su salatieri! ◊ is brebeis funt abbrunchendi sa pastura 3. su sèneche lu cussizat severu e firmu, ma isse no resessit a abbruncare s'ammolighinamentu, pessandhe a una fémina chi no est sua Ètimu srd. Tradutziones Frantzesu heurter, claquer Ingresu to give a slap (on lips) Ispagnolu abofetear, golpear en los morros Italianu dare un mostaccióne Tedescu auf die Schnautze hauen.
acollàe, acollài , vrb: acollare Definitzione acapiare, pònnere o pigare in pitzu a càrrigu, po tirare; giare un'ispinta, un'atacu; imbucare a fàere calecuna cosa Sinònimos e contràrios addossare, carrigai, imbucai Maneras de nàrrere csn: acollare su pudhecu = prèndhere unu cadhu a s'àteru pro lu domare; fàchere cuforma l'acollat = fai acomenti dh'acucat, segundhu su meledu; acollai a corpus = leare a corpos Frases a su pòburu Deus ndi dhi acollat de prus! 2. acollai, ca nc'est de ndi fuliai custu muru! ◊ su segrestanu nd'ispicat sa gruxi manna de linna e dhus acollat a cropus! 3. dhu pigant e dh'acollant a itzabai coment'e canis ◊ is paisanus infrascaus dh'acollant a itzérrius e ispintas ◊ acollant a itzerriai: Est unu fantasma! ◊ e acollat a tirai bentu… gei nd'at fatu pagu! 4. acostindhe s'ebba e bàtindhe su sedhatzu po su pudhecu ca dhu acollamos! Ètimu itl. Tradutziones Frantzesu charger, tomber sur qqn. Ingresu to saddle, to charge, to attack Ispagnolu cargar, empujar Italianu accollare, dare addòsso Tedescu aufbürden, herfallen.
allomingiài , vrb: allominzare, allumenare, allumingiai, allumingiare, lumingiai Definitzione pònnere impróveru a ccn., annomíngiu, ingiúliu, àteru númene a befa Sinònimos e contràrios addiciai, annomingiai*, aparalumenare, aproegliare, imparanigiai, istevinzare Frases dh'iant allumingiau "Peis de gatu"◊ totus is massaos teniant is boes allumenaos Tradutziones Frantzesu affubler d'un sobriquet Ingresu to nickname Ispagnolu apodar Italianu dare un nomìgnolo Tedescu jdm einen Spitznamen anhängen.
cominigàre , vrb: comunigai, comunigare, cuminigai, cuminicare, cummunigae Definitzione pigare o giare sa comunione, s'óstia cunsagrada (si manígiat meda in forma prnl.); coment'e nm., sa comunione / cominigare a unu apustis mortu = fàghere sa cosa a distempus Frases nessi a Pasca za si comínigat ◊ sos pisedhos su preíderu los at cufessados e cominigados ◊ est morta in d-unu patrefíliu, mancu su tempus de dha comunigai! ◊ fut andau a missa e si fut comunigau ◊ cominigadu ti ses, oe? 2. est passau su cummunigae ma nemus si est imbannugau Sambenados e Provèrbios prb: apustis mortu cuminighedhu… Ètimu itl. Tradutziones Frantzesu communier Ingresu to administer holy communion (receive) Ispagnolu comulgar Italianu dare la comunióne, comunicarsi Tedescu die Kommunion spenden empfangen.
creschimoniàre , vrb Definitzione giare o fàere creschimónia, aumentu Frases chi su Segnore bos creschimonzet, a bois e a fizos bostros! Ètimu srd. Tradutziones Frantzesu prospérer Ingresu to give prosperity Ispagnolu hacer prosperar Italianu dare prosperità Tedescu Wohlstand geben.
dàe 1 , vrb: dàere, dai 1, dare, dàrrere Definitzione aporrire, pònnere in manos, intregare calecuna cosa a un'àteru chentza nudha in càmbiu (ma si narat fintzes de bèndhere, de su arresurtare de unu trebballu, e de unu contu); rfl. si narat in su sensu de andhare a calecunu logu, a una bandha, cun che in su sensu de arresurtare o acabbare a una tzerta ora; cun su verbu pòdere o a su tempus benidore tenet su sensu de acontèssere, de capitare deasi comente essit essit / cong. pres.: 2ˆ p. pl. diadas, diedas, dezas; passau: 3ˆ p. pl desint, ant dadu; impr. 2ˆ p. pl: dade, daze, dage (custu cun enclíticu: dagedenosi!) Sinònimos e contràrios donai, giai, gionai, intregai / combidai / bèndhere, frutai, resurtare / addare, andhare, finire, passae, penciai | ctr. leai Maneras de nàrrere csn: dare a una cosa = pentzai, donai atentzioni a una cosa; dàreche a… (una cosa, un'ora) = resurtai; dàresi a fàghere, a fuire, a lèzere = pònneresi a fàghere, a si mòere, a fàghere carchi cosa, a fuire, a lèzere; dàresi a carchi cosa = pèrdiri sa conca avatu de ccn. cosa: dàresi a su zogu, a s'interessu, a sa fura, a su triballu, a su binu, a su ziru, a sas féminas; dàreche a subra de una cosa = arrennèsciri a isciri una cosa; dàreche una cosa o a unu in mesu = ponidha, faidha resurtai in mesu, imbusticaidhu in ccn. cosa o chistioni; dàreche in carchi logu = passai in ccn. logu fintzas sentza de dhu bòlliri; èssere dali ca ti doe, a su dami e ti do = donendi sempri (corpus, fuedhus), abbetiai; èssere acanta a si la dare (nadu de duos) = èssiri acanta a s'arropai, acanta a certai; fàghere a su daellea = dona e piga, a manlea, donendi e pighendi sentza de bòlliri donai diaderus; èssere, no èssere in dare = (nau de unu) tènniri ganas, no tènniri ganas de fuedhai (e fintzas de fuedhai mali, meda, tropu) Frases apas de s'América sos mannos tesoros, ma los dias a chie tenet fàmine ◊ si su fàmine inimigu a nois derat istragu si agguantat unu pagu finas a giomper sa figu (Grolle)◊ custa cosa no est sa tua: ti l'ant dada o furada l'as? ◊ setzi un'iscuta: ite ti dao a bufare? ◊ a chie tocat sa rejone diant! ◊ fuo pro li dàrrere un’iscavanada a cussa cara pesada dae sa barrosíghine! (M.Ladu) 2. chentza lissentza custa cosa no si podet dare ◊ si ndhe agatat meda, ocannu, de custa cosa e la sunt dendhe a sa fuliada ◊ sa divisione cantu bos at dadu, a bois? ◊ ocannu s'olia est dendhe pagu: solu su bíndhighi a maghinada ◊ cussa terra a laore daet su trinta ◊ como sas berbeghes no sunt dhendhe nudha, ma comente anzant comintzant a dare late 3. dàedi a un'ala ca semus colendhe custa cosa! ◊ a ue mi est dadu su pisedhu, chi no lu so bidindhe inoghe? ◊ che so dadu in cussa carrela e apo fatu innantis ◊ che est dadu in logu malu, caminendhe a denote ◊ che est dau in sos carabbineris e pro no isparare si lis est imbertu ◊ che so dadu in mesu de su ludu ◊ ello ite bonu bisonzu a ndhe dare a custa bandha? ◊ no che so mai pótidu dare a subra de chie podet èssere cussa otada 4. a ite ora ti che at a dare a finire? ◊ che daet a tardu, a note, a manzanu, a cras, a s'annu chi benit a fàghere custa cosa ◊ ejò, a como ti che at datu a ti ne ammentare?! ◊ a custas cosas ti che daet a fàghere su zustu?!…◊ a cue ti che at dadu a fàghere avitu: avita in su lussu, no in su mànigu! ◊ a èssere canu ti che at dadu a como! 5. at a dare chi, segundhu comente, custa cosa no si podet fàghere prus ◊ podet dare chi dae como in subra fetat tempus bonu 6. passant a sos arrestos e ndhe ant impresonadu prus de trinta: assora, medas, bidendhe basi, si sunt dados a fora ◊ no ti dias a fuire candho ti cramant a dare una manu de azudu! 7. at pérdidu su postu ma si est dadu a sa zoronada e su triballedhu li essit sempre ◊ conca mala, cussu: si est dadu a furare ◊ como mi dao a prànghere, pro cosighedhas gai!…◊ a ue, disdiciada, mi apo a dare?! 8. a cussu no bi daet! ◊ no bi apo dadu e no ndhe apo cumpresu nudha de su chistionu 9. dae tentu no ti che diant in mesu, cussos, ca ti ndhe as a impudare! ◊ frade e sorre sunt dami chi ti do pro su bene, pro sa pulítiga ◊ est totu su manzanu a dami chi ti do! ◊ cussos duos sunt acanta a si la dare, no de torrare in paghe! ◊◊ oe no est in dare: no li essit súlida! ◊ oe s'amigu est in dare: a donzunu narat sa sua! Ètimu ltn. dare Tradutziones Frantzesu donner Ingresu to give Ispagnolu dar, ofrecer, producir Italianu dare, offrire, produrre, fruttare Tedescu geben, schenken, erzeugen, hervorbringen.
donàe, donài, donàre, donàri , vrb Definitzione giare in donu, coment'e arregalu, presente; fàere is donos, mescamente a sa fémina cojuada noa; giare o intregare bastat chi siat, css. cosa e a chie sisiat; s'impreat fintzes po nàrrere s’arresurtau de un'operatzione matemàtica o sa resa de unu trebballu Sinònimos e contràrios arregalai, dae 1, giai, gionai | ctr. bèndhere, picare Maneras de nàrrere csn: donai in ccn. cosa = pessare, atuare, dàreche a subra de carchi cosa, itl. farci caso, badare; donaisí a ccn. cosa = dàresi, betàresi a carchi cosa; donai coru = bastare s'ànimu, su corazu de fàghere carchi cosa; donaindi una frida una callenti = dàrendhe una cràdia e una lena, una chi piaghet e una chi no piaghet; donai frunda mala = fàghere frundha mala, andhare male, dare resurtadu metzanu; donai boxis = betare boghes; donai isciampitas = andhare a s'istòntona istòntona, imbriagos Frases fiat unu chi no donaiat àcua a cani ◊ chi bolis fai diabressi, bai, bendi su chi tenis e donadhu totu ◊ dongissia duus aposentus! 2. si no fint donatos de oro e de prata nche bortaiant sa cara ◊ su fidantzadu l'at donada: li at leadu anedhu, oritzinas de oro e corona de prata ◊ dh'ant donada meda, s'isposa! 3. oh, berus aici est: no nc'ia donau! 4. acabbau su préssiu mi dongu a s'olia, acabbada s'olia a s'aràngiu! Ètimu ltn. donare Tradutziones Frantzesu offrir, faire cadeau Ingresu to give Ispagnolu dar, regalar, ofrecer Italianu dare, regalare, offrire, dispensare Tedescu geben, schenken, spenden, ergeben.
imprendài , vrb: imprendhare, imprennare Definitzione giare in prendha, impromítere o giare calecuna cosa po ndhe garantire o assegurare calecun'àtera Sinònimos e contràrios impegnai Frases no as a crere chi m'imprendho sa domo pro comporare bestires bellos a tie?! ◊ aia chérfidu imprendhare a sos versos sas boghes piús beras atogadas in sa zente (C.Puddu)◊ deo ti apo imprendhadu su coro Ètimu ctl. emprendar Tradutziones Frantzesu donner en gage Ingresu to pawn (stg.) Ispagnolu dejar en prenda Italianu dare in pégno, ipotecare Tedescu etw. jdm. als Pfand geben.
isperantziàre , vrb: sperantzai Definitzione giare bonos ànimos, giare isperu o ibertu bonu Ètimu itl. speranzare Tradutziones Frantzesu donner de l'espoir Ingresu to give hope Ispagnolu esperanzar Italianu dare speranza Tedescu jmdm Hoffnung machen.
oliài, oliàre , vrb Definitzione giare o pònnere is ògios santos a su malàidu, mescamente a su grave morindhosi; fintzes cundhire cun ógiu; rfl. in cobertantza, arrennegare meda Sinònimos e contràrios estremuntziai, ozusantare, pernuliai Frases su preíderu fit oliendhe unu betzu in letu ◊ príderu Nurra, curzat ca mi óliat sa fémina ca est morzendhe! ◊ cuss'ómini est morendisí, dh'ant oliau puru!◊ mi seo immalaidada meda e s'arretore mi at oliau Ètimu ctl. oliar Tradutziones Frantzesu donner l'extrème-onction Ingresu to give the extreme unction Ispagnolu olear Italianu dare l'estrèma unzióne Tedescu die letzte Ölung geben.
ozusantàre , vrb Definitzione pònnere, giare is ogiossantos a unu malàdiu Sinònimos e contràrios oliai, pernuliai Frases deviat mòrrere dai como a posca, l'aiant fintzamentras ozusantadu e cuminigadu… epuru torresit sanu che pische! Ètimu srd. Tradutziones Frantzesu donner l'extrême- onction Ingresu to give the extreme unction Ispagnolu olear Italianu dare l'estrèma unzióne Tedescu die letzte Ölung geben, die Krankensalbung geben.
poltantàre , vrb: aportantai, portantare Definitzione fàere andhare su cuadhu a portante Frases su cadhu de babbai poltantat Ètimu srd. Tradutziones Frantzesu faire prendre l'amble Ingresu to amble Ispagnolu marchar en paso de ambladura, portante Italianu dare l'àmbio Tedescu den Paßgang geben.
scingrài , vrb: isciringare*, sciringai Definitzione fàere calecuna cosa a siringa in su sensu de samunare o imbuidare un'arremu (es. busciuca); nau in cobertantza, fàere sufrire, agghejare, giare ifadu a unu Sinònimos e contràrios ifadare Tradutziones Frantzesu cathétériser Ingresu to catheterize Ispagnolu poner un catéter Italianu cateterizzare, dare un lavativo Tedescu Katheterisieren, ein Klistier geben.
spurtíri , vrb: ispirtire* Definitzione pistidhire in sa carre comente faet cosa budhia, su sole o àteru, ma fintzes comente faet cosighedha a punta che lana tostada o tètera, cosa arrasposa; giare ifadu, coment'e de cosa chi punghet o pistidhit in sa pedhe Sinònimos e contràrios fríere, ispitudhare, ispitulare, papai, pistidhire, piticare Frases spurtit custu soli: seus in gennarxu e pareus in maju! ◊ notesta mi spurtiat custu pei, comenti dhu portu unfrau ◊ custu maglioni comenti mi tocat mi spurtit in su tzugu, ca sa pedhi est prus dilicada ◊ dhi spurtiat sa buca: fiat bíndhighi dis crocau 2. funt is ingiustítzias chi ti spurtint Sambenados e Provèrbios prb: a chini spurtit coit Tradutziones Frantzesu démanger, brûler Ingresu to itch, to smart Ispagnolu picar Italianu dare prurito, bruciare Tedescu jucken, brennen.


text:
Decanter World Wine Awards 2020: tra sas etichetas premiadas sos binos sardos puru
Cun unu puntègiu de 97 su Serranu de sa Cantina Tani batit a domo sa madàllia de pràtinu de sas de deghessete editziones de su Decanter World Wine Awards 2020 (DWWA), sa gara enològica internatzionale prus importante de su mundu.
A partetzipare sunt istados 16.518 campiones de binu, chi in su mese de austu coladu sunt istados analizados a sa tzurpa dae un'iscuadra de 116 espertos (37 Master of Wine e 9 Master Sommelier).
Sos resurtados ufitziales de su Decanter World Wine Awards 2020 cunfirmant sa calidade manna de sos binos de Sardigna. Difatis, tra sas madàllias de pràtinu agatamus puru Serranu Isola dei Nuraghi IGT 2016 semper de sa Cantina Tani de Monte, medas madàllias de prata e medas de brunzu puru.
A conchistare sa prata sunt istados: s'Àina 2016 e su Cala di Seta 2019 de sa "Cantina Calasetta", su Burghera 2016 de sa "Cantina Arvisionadu", su Funtanaliras Oro 2019 de sa "Cantina del Vermentino", s'Antas 2018 e s'Avoc 2015 de sa "Cantina di Sorso Sennori", su Cerasio 2018 de sa "Cantina Pedres", su Redìt 2016 de sa "Cantina Santa Maria La Palma", s'Elat 2019 de sas "Cantine Sardus Pater", s'Arvali 2019 de s'"Azienda Vinicola Ferruccio Deiana", su Perdixi Bovale 2018 de sa "Cantina Olianas", su AD 49 Brut 2016, su Settantenario 2016, su Cala Reale 2019 e su Terre Bianche Cuvée 161 Torbato 2018 de sa "Cantina Sella & Mosca", Su Fòla 2017 e su Maìa Vermentino 2018 de sa "Cantina Siddùra", su Branu 2019, su Sciala 2019 e su Sciala Vendemmia Tardiva 2018 de sa "Cantina Surrau".
A batire a domo sas medàllias de brunzu sunt istados imbetzes: s'Alinos Vermentino di Gallura DOCG 2018, s'Audarya Cannonau di Sardegna DOC 2019, su Galana IGT 2015 Colli del Limbara de sa "Cantina Sociale del Vermentino de Monte", s'Oro Passito, su Moscato di Sorso Sennori 2018 de sa "Cantina Fara", su Buio Buio Carignano del Sulcis Riserva 2017 de sa "Cantina Mesa", s'Aragosta Vermentino di Sardegna DOC 2019 de sa "Cantina Santa Maria La Palma", su Papiri DOC 2019 Vermentino di Sardegna de sa "Cantina Santa Maria La Palma", su 13Dieci Dorato di Sorso, Isola dei Nuraghi IGT 2019 de sa "Cantina Sorso Sennori", su Delicanto Sardegna Semidano DOP 2017 de sa "Cantine Locci Zuddas", su Traessàle, Isola dei Nuraghi IGT 2016 de sas "Cantine Locci Zuddas", su Malvasia Cagliari DOC 2015 de "s'Azienda Vinìcola Ferruccio Deiana", s'Oirad Isola dei Nuraghi IGT 2017 de s'"Azienda Vinìcola Cantina Ferruccio Deiana", su Bianco IGT Romangia Sussinku 2018 de sa "Cantina Nuraghe Crabioni", su Vermentino di Gallura D.O.C.G Superiore 2019 de sa "Cantina Pedres", su Arruga Carignano del Sulcis DOC Superiore 2016 de sa "Cantina Sardus Pater", su Bàcco Isola dei Nuraghi IGT 2017 de sa "Cantina Siddùra", su Nudo Cannonau di Sardegna Rosato DOC 2019 de sa "Cantina Siddùra", Su Tiros Colli del Limbara IGT 2016 de sa "Cantina Siddùra", su Taerra Vermentino di Gallura Superiore D.O.C.G 2018 de sa "Cantina Tani", su Meoru Vermentino di Gallura DOCG 2018 de sa "Cantina Tani", su Caldosa Vermentino di Gallura Superiore D.O.C.G 2018 de sas "Tenute Filigheddu", s'ispumante Bisso Blanc de Blancs Dosaggio Zero, Vermentino di Gallura de sas "Tenute Olbios", su Smeralda Vermentino di Sardegna DOC 2019 de sas "Tenute Smeralda" e su Rubinus Isola dei Nuraghi IGT 2018 de sas "Tenute Smeralda".


text:
Richard Nixon
Articulu in logudoresu
Richard Milhous Nixon (9 de ghennarzu de 1913 - 22 de abrile de 1994) est istadu su de 37 Presidentes de sos Istados Unidos. Est abarradu in funtziones dae su 1969 a su 1974, addaghi fiat istadu su primu, e finas a como ùnigu, presidente demissionàriu de s'istòria. Nixon fiat istadu anteriormente deputadu e senadore repubrigadu de sos IUA pro sa Califòrnia, gasi che su de 36 Bitzepresidentes de sos Istados Unidos dae su 1953 a su 1961.
Biografia[modìfica | modìfica su còdighe de orìgine]
Nixon fiat nàschidu in Yorba Linda, Califòrnia. Si fiat indutoratu in su Whittier College in su 1934 e in s'Universidade Duke de Deretu in su 1937, torrende a Califòrnia pro fagher pràtiga de matèrias legales. Isse e muzere sua, Pat Nixon, si fiant tramudados a Washington pro traballare pro su gubernu federale in su 1942. Posteriormente, aiat servidu in sa Marina Istadunidesa in tempus de sa segunda gherra mundiale. Nixon fiat istadu elèghidu in Califòrnia a sa Càmara de sos Deputados in 1946 e a su Senadu in su 1950. Fiat istadu su cumpanzu de currera de Dwight D. Eisenhower, su candidadu presidentziale de su Partidu Repubriganu in sas eleghiduras de su 1952. Nixon fiat istadu su bitzepresidente pro otu annos. In sas eleghiduras de su 1960, si fiat candidatadu a sa presidèntzia pro sos repubriganos, perdende pro pagos botos dae John F. Kennedy su candidadu democràtigu. In su 1962, si fiat candidatu a sa gubernadoria de sa Califòrnia, resurtende aguarmente derrotadu. In su 1968, aiat curtu torra pro sa presidèntzia e aiat bintu.
Nixon aiat postu agabu a s'interventu de s'armada de sos IUA a su Bietnamu in su 1973. Sa bìsita de Nixon a sa Repùbriga Pobulare Tzinesa in su 1972 aiat abertu sas relassiones dipromàtigas intre ambas nassiones, e in su matessi annu isse aiat incaminadu sa distensura e sa sinzadura de su Tratadu Contra a sos Mìssiles Balìstigos cun s'Unione Soviètiga. In su terrinu nassionale, s'amministradura sua aiat aprigadu su prus polìtigas de tràmuda de su podere dae Washington a sos Istados cunfederados. In mesu de s'àteru, aiat lantzadu initziativas pro cumbater su cancru e sas drogas illegales, aiat impostu su cuntrollu de sos salàrios e de sos prejos, aiat apostivigadu sa desegregadura de sas iscolas in su Suddu, aiat postu a sa pràtiga reformas ambientales e aiat introduìdu una lezisradura pro reformare s'assistèntzia mèdiga e sotziale. Mancari èsseret istadu isse su presidente a sos tempos de sos ses isbarcos a sa luna printzipiados dae Apollo 11, aiat sustituìdu s'isproradura de s'ispàtziu in echipazos umanos cun missiones de timanzeras. Fiat istadu reelèghidu a maremotu in su 1972.
Su segundu mandadu aiat bidu sa crisis in su Levante Probianu, chi nch'aiat zutu in fatu un'embargu petrolìferu e su reincaminamentu de su protzessu de paghe, gasi che una filera sighida de reveladuras a pitzos de s'iscàndalu de su Watergate. S'iscàndalu si fiat ismanniadu costende su bonu de s'arrimu polìtigu a Nixon e, su 9 de austu de 1974, aiat demissionadu in bista de sa perspetiva de una posta a suta de acusa e unu deponimentu belle seguros. A pustis de sas demissiones suas, fiat istadu grassiadu dae Gerald Ford, su sutzedidore suo. In tempus de su zubilamentu suo, su traballu de Nixon comente òmine de Istadu ispertu, cun s'iscritura de noe libros e sa realizadura de numerosos biazos a logu istranzu, aiant cuntribuìdu a reabilitare s'imàzine sua pùbriga. Su 18 de abrile de 1994, aiat sufertu unu corfu debilitadore, e bator dies prus a tardu fiat mortu a sos 81 annos de edade.


text:
Su Gazetinu, chenàbura 11 de freàrgiu de su 2022
S’assessore regionale de s’Istrutzione Pùblica Andrea Biancareddu at annuntziadu s’abertura de is iscritziones pro sa faina “NARA.MI”. Comente narat sa Regione est unu “protzedimentu chi serbit pro otènnere sa tzertificatzione de sa connoschèntzia orale de sa limba sarda, de su cadalanu de S’Alighera e de is variedades alloglotas tataresu, gadduresu e tabarchinu”.
“Pro su de duos annos paris”, narant in Regione, “s’Assessoradu de s’Istrutzione pùblica incarrerat is esàmenes pro sa tzertificatzione de sa connoschèntzia orale, chi at a serbire che a tìtulu de ammissibilidade pro pigare parte, comente a espertu de sa matèria o collaboradore, a is laboratòrios didàticos foras dae s’oràriu curriculare”.
“S’at a cunsiderare, in prus, che a tìtulu chi diat pòdere serbire in su curriculum pro is progetos chi pertocant su produsimentu de programmas in sa televisione o in sa ràdiu in limba sarda, cadalanu de S’Alighera, in tataresu, in gadduresu e in tabarchinu. Sa tzertificatzione no at a bàlere, imbetzes, pro àteras genias de progetu finantziados dae sa RAS”.
Is chi sunt interessados a otènnere sa tzertificatzione linguìstica orale pro pigare parte comente a espertu de sa matèria o collaboradore a is laboratòrios didàticos foras dae s’oràriu curriculare e pro su produsimentu de programmas in televisione o in sa ràdiu in limba sarda, in cadalanu de S’Alighera, in tataresu, in gadduresu e in tabarchinu, ant a pòdere fàghere s’esàmene orale in sa limba issoro.
Is domandas de partetzipatzione bolent mandadas a intro de su 28 de freàrgiu chi benit isceti cun sa PEC a sa casella Questo indirizzo email è protetto dagli spambots. È necessario abilitare JavaScript per vederlo.. Tocat a tènnere degheoto annos.
Sa tzertificatzione NARA.MI otenta in su 2021 balet ancoras.
Antoni Nàtziu Garau
—–
Attività realizzata col contributo della Regione Sardegna – IMPRENTAS 2021-2022. LR 22/2018, art. 22
- SARDA NEWS -
LEGGI TUTTE LE NOTIZIE DI OGGI
Ultime notizie in Sardegna
Leggi tutte le notizie del giorno in Sardegna
Leggi tutte le Offerte di Lavoro in Sardegna
Sarda News non rappresenta una testata giornalistica in quanto viene aggiornato senza alcuna periodicità nei suoi contenuti originali. *La responsabilità del contenuto degli articoli importati dai feed rss è totalmente a carico della reale fonte dell'informazione indicata al termine di ogni notizia.
Sardanews.it - portale web informativo, non gode di finanziamenti pubblici, non chiede registrazioni personali agli utenti, totalmente gratuito, autofinanziato e sostenuto dai banner pubblicitari che compaiono tra le notizie. Se vuoi sostenerci ti ringraziamo per la fiducia e ti invitiamo a disabilitare eventuali adblock attivi sul tuo browser. Per informazioni e segnalazioni scrivi al nostro indirizzo e-mail Questo indirizzo email è protetto dagli spambots. È necessario abilitare JavaScript per vederlo.


text:
God’s messenger, Theresa,
Thou leav’st thy father’s home
To bring mankind to Jesus
Or gain sweet martyrdom.
But milder death awaits thee,
And fonder pains are thine,
God’s blessed angel wounds thee
With fire of love divine.
Sweet virgin, love’s pure victim,
So fire our souls with love,
And lead thy trusting people
Safe to the realms above.
Give glory to the Father,
The Spirit and the Son,
One Trinity, one Godhead,
While endless ages run.
Amen.
Litany of Saint Teresa of Jesus:
Kyrie, eléison.
Christe, eléison.
Kyrie, eléison.
Christe, áudi nos.
Christe, exáudi nos.
Pater de cœlis Deus, miserére nobis.
Fili Redémptor mundi, Deus, miserére nobis.
Spíritus Sancte Deus, miserére nobis.
Sancta Trínitas, unus Deus, miserére nobis.
Sancta María, sine labe concépta, ora pro nobis.
Sancta Terésia, ora pro nobis.
Sancta Terésia, amóre Christi férvida, ora pro nobis.
Sancta Terésia, Beátæ Maríæ ancílla devóta, ora pro nobis.
Sancta Terésia, cultus sancti Joseph propagándi devóta, ora pro nobis.
Sancta Terésia, Dei contemplátrix altíssima, ora pro nobis.
Sancta Terésia, exul Pátriæ cœlésti ávida, ora pro nobis.
Sancta Terésia, fidélis Spíritus Sancti discípula, ora pro nobis.
Sancta Terésia, gloriósa oratiónis magístra, ora pro nobis.
Sancta Terésia, humilitátis dono conspícua, ora pro nobis.
Sancta Terésia, ingénua matris Ecclésiæ fília, ora pro nobis.
Sancta Terésia, juvándi próximum ardóre succénsa, ora pro nobis.
Sancta Terésia, láchrymis et précibus apóstola, ora pro nobis.
Sancta Terésia, magnanimitáte in árduis præclára, ora pro nobis.
Sancta Terésia, nóbili paupertátis stúdio animáta, ora pro nobis.
Sancta Terésia, obœdiéntiæ spíritu plena, ora pro nobis.
Sancta Terésia, puritáte Ángelis assimilitáta, ora pro nobis.
Sancta Terésia, quotídie pati aut mori cúpida, ora pro nobis.
Sancta Terésia, Redemptóris crucifíxi comes assídua, ora pro nobis.
Sancta Terésia, Sponsi cœléstis sponsa transverberáta, ora pro nobis.
Sancta Terésia, timóre et spe fírmiter inníxa, ora pro nobis.
Sancta Terésia, usque ad mortem anhélans ad majóra, ora pro nobis.
Sancta Terésia, víctima charitátis igne consúmpta, ora pro nobis.
Sancta Terésia, zelo glória Christi cœlis inflammáta, ora pro nobis.
Agnus Dei, qui tollis peccáta mundi. Parce nobis, Dómine.
Agnus Dei, qui tollis peccáta mundi. Exáudi nos, Dómine.
Agnus Dei, qui tollis peccáta mundi. Miserére nobis.
Christe, áudi nos.
Christe, exáudi nos.
Antiph. Sancta Mater Terésia, réspice de Cœlo, et vide, et visíta víneam istam, et pérfice eam, quam plantávit déxtera tua.
V. Ora pro nobis, sancta mater Terésia.
R. Ut digni efficiámur promissiónibus Christi.
Orémus:
Exáudi nos, Deus, salutáris noster: ut, sicut de beátæ Terésiæ Vírginis tuæ et Matris Nostræ festivitáte gaudémus; ita cœléstis ejus doctrínæ pábulo nutriámur, et piæ devotiónis erudiámur affectu.
Deus, qui illibáta præcórdia beátæ Vírginis Terésiæ sponsa tuæ, ac Matris Nostræ, ígnito jáculo transfixísti, et charitátis víctima consecrásti: ipsa interveniénte concéde, ut corda nostra ardóre Sancti Spíritu férveant, et te in ómnibus super ómnia dilígant. Qui vivis et regnas cum Deo Patre in unitáte ejúsdem Spíritus Sancte, Deus, per ómnia sǽcula sæculórum. Amen.